Россия қўшни давлатлар учун ҳам жавобгар эканини унутмайди – Путин - 23.06.2021, Sputnik Ўзбекистон\nХалқаро муаммоларни ҳал қилиш учун барча давлатлар биргаликда, халқаро ҳуқуқ, БМТ низоми ва мақсадлари асосида ҳаракат қилиши керак - Путин. 23.06.2021, Sputnik Ўзбекистон\nТОШКЕНТ, 23 июн – Sputnik. Россия президенти Владимир Путиннинг халқаро хавфсизлик бўйича IX Москва анжумани иштирокчиларига мурожаати."Халқаро хавфсизлик бўйича IX Москва анжуманига хуш келибсиз. Сизнинг нуфузли тартибдаги учрашувингиз бугунги куннинг ҳарбий-сиёсий масалаларига бағишланган. Ер шарида тинчлик - уларни қанчалик муваффақиятли ҳал қилишга боғлиқ. Алоҳида позитив сигналларга қарамасдан, афсуски, геосиёсий ҳодисалар турбулентлиги ошиб бормоқда. Халқаро ҳуқуқ емирилиши ҳам давом этмоқда. Алоҳида давлатлар ўз манфаатларига етиш учун куч ишлатишдан ҳам тоймаяпти. Шунингдек, ҳудудий қуролли можаролар, оммавий қирғин қуролларининг тарқалиши, уюшган жиноятчилик ва наркобюизнес, кибержиноятчилик ва халқаро террорчилик ҳам жиддий хавотир уйғотмоқда. БМТ ташкил қилинган кунидан бошлаб халқаро муносабатларнинг асоси бўлиб қолмоқда. Ушбу нуфузли ва барча томонидан тан олинган ташкилотнинг асосий вазифаси – глобал можаро, янги жаҳон уруши содир бўлишига йўл қўймасликдир. Ҳар қандай “янги қоидалар” айнана БМТ қарамоғи остида яратилиши керак. Акс ҳолда – дунё тартибсизлик ва хаос томон йўл олади. Кечагина биз нацист Германиясининг бизнинг давлатга ҳужум бошлаган қайғули сананинг 80 йиллигини нишонладик. Биз учун Улуғ Ватан уруши дарслари алоҳида қийматга эга. Биз келажакда ҳам Россия халқи хавфсизлигини кафолатлаш учун қўлимиздан келган барча ишни амалга оширамиз, Қуролли Кучларимизни такомиллаштирамиз ва албатта дипломатия имкониятларидан фойдаланамиз. Биз барча манфаатдор ҳамкорлар билан мазмунли суҳбат олиб боришга тайёрмиз. Биз ҳеч қачон ўз ҳукмимизни бошқа давлатларга ўтказишга уринмаймиз. Бир барча давлатлар билан тенг ҳуқуқили асосда, сиёсий-дипломатик услублардан фойдаланган ҳолда, глобал ва ҳудудий муаммоларни биргаликда ҳал қилишга тайёрмиз. Биз ўз мудофаа қувватимизни етарли миқёсда ривожлантирмоқдамиз ва барчадан ўзиб кетишга, бир томонлама ҳарбий устуворликка эришишга интилмаймиз, айниқса стратегик хавфсизлик борасида. Шу билан бирга биз ушбу соҳада кучлар балансини кимдир ўзи томон тортиб олишига ҳеч қачон йўл қўймаймиз. Бизнинг саъй ҳаракатларимиз хатарларни камайтиришга, қурол-яроғ устидан назорат борасидаги келишмовчиликларни суҳбат ва келишувлар асосида ҳал қилишга қаратилган. Бу борада Россия бироз олдин янги “хавфсизлик тенгламасини” ишлаб чиқиш таклифи билан чиққан эди. Унда стратегик барқарорликка таъсир қилувчи барча факторлар ва уларнинг ўзаро алоқаси ҳисобга олиниши керак. Бу борада сиёсий ирода ва муросаларга тайёрлик ижобий натижа беришига ишончим комил. Россия ва АҚШ томонидан стратегик ҳужум қуроллари миқдорини 2026 йилга қадар узайтириш ҳақидаги шартнома – бунга яққол мисол бўлиши мумкин. НАТОнинг Россия чегаралари яқинида қуролли кучлар сонини ошириши, ҳарбий инфратузилмасини ривожлантириши ва бизнинг, кутилмаган ҳодисалар хавфи ва кескинликни камайтиришга қаратилган, конструктив таклифларимизни кўриб чиқишни рад этаётгани ҳам бизни бефарқ қолдирмайди, албатта. Умид қиламизки, охир-оқибат соғлом фикр устун келади. Глобал хавфсизликни таъминлашнинг ўта муҳим жиҳати – ҳудудий можароларни бартараф этишдир. Россия бунинг учун фаол ҳаракат қилмоқда. Бизнинг ҳарбий ёрдамимиз туфайли Сурия ҳудудининг аксарият қисимини халқаро террорчилардан озод қилишга эришилди, Сурия ҳукуматининг тарқалиб кетишига йўл қўйилмади. Туркия ва Эрон билан Остона форматида олиб борилган сиёсий-дипломатик фаолият БМТ қарамоғи остида Сурияда тинчлик ўрнатиш жараёнини бошлашга имкон берди. Хулоса ўрнида, сизларга эзгулик ва фаолиятингизга муваффақият тилаб қоламан. Ишончим комилки анжуман иштирокчиларини олдинда қизиқ муҳокамалар кутмоқда. Уларнинг якунида ишлаб чиқилган таклифлар халқаро хавфсизлик ва барчарорликни мустаҳкамлаш учун хизмат қилади. Диққатингиз учун раҳмат."\nХалқаро муаммоларни ҳал қилиш учун барча давлатлар биргаликда, халқаро ҳуқуқ, БМТ низоми ва мақсадлари асосида ҳаракат қилиши керак - Путин.\nТОШКЕНТ, 23 июн – Sputnik. Россия президенти Владимир Путиннинг халқаро хавфсизлик бўйича IX Москва анжумани иштирокчиларига мурожаати.\n"Халқаро хавфсизлик бўйича IX Москва анжуманига хуш келибсиз.\nСизнинг нуфузли тартибдаги учрашувингиз бугунги куннинг ҳарбий-сиёсий масалаларига бағишланган. Ер шарида тинчлик - уларни қанчалик муваффақиятли ҳал қилишга боғлиқ.\nАлоҳида позитив сигналларга қарамасдан, афсуски, геосиёсий ҳодисалар турбулентлиги ошиб бормоқда. Халқаро ҳуқуқ емирилиши ҳам давом этмоқда. Алоҳида давлатлар ўз манфаатларига етиш учун куч ишлатишдан ҳам тоймаяпти.\nШунингдек, ҳудудий қуролли можаролар, оммавий қирғин қуролларининг тарқалиши, уюшган жиноятчилик ва наркобюизнес, кибержиноятчилик ва халқаро террорчилик ҳам жиддий хавотир уйғотмоқда.\nУшбу муаммоларни ҳал қилиш учун барча давлатлар биргаликда ҳаракат қилиши керак бўлади. Ушбу коллектив фаолият, албатта, халқаро ҳуқуқ, БМТ низоми ва мақсадлари асосида олиб борилиши керак.\nБМТ ташкил қилинган кунидан бошлаб халқаро муносабатларнинг асоси бўлиб қолмоқда. Ушбу нуфузли ва барча томонидан тан олинган ташкилотнинг асосий вазифаси – глобал можаро, янги жаҳон уруши содир бўлишига йўл қўймасликдир.\nҲар қандай “янги қоидалар” айнана БМТ қарамоғи остида яратилиши керак. Акс ҳолда – дунё тартибсизлик ва хаос томон йўл олади.\nКечагина биз нацист Германиясининг бизнинг давлатга ҳужум бошлаган қайғули сананинг 80 йиллигини нишонладик. Биз учун Улуғ Ватан уруши дарслари алоҳида қийматга эга. Биз келажакда ҳам Россия халқи хавфсизлигини кафолатлаш учун қўлимиздан келган барча ишни амалга оширамиз, Қуролли Кучларимизни такомиллаштирамиз ва албатта дипломатия имкониятларидан фойдаланамиз. Биз барча манфаатдор ҳамкорлар билан мазмунли суҳбат олиб боришга тайёрмиз.\nБиз ҳеч қачон ўз ҳукмимизни бошқа давлатларга ўтказишга уринмаймиз. Бир барча давлатлар билан тенг ҳуқуқили асосда, сиёсий-дипломатик услублардан фойдаланган ҳолда, глобал ва ҳудудий муаммоларни биргаликда ҳал қилишга тайёрмиз.\nБиз ўз мудофаа қувватимизни етарли миқёсда ривожлантирмоқдамиз ва барчадан ўзиб кетишга, бир томонлама ҳарбий устуворликка эришишга интилмаймиз, айниқса стратегик хавфсизлик борасида. Шу билан бирга биз ушбу соҳада кучлар балансини кимдир ўзи томон тортиб олишига ҳеч қачон йўл қўймаймиз.\nБизнинг саъй ҳаракатларимиз хатарларни камайтиришга, қурол-яроғ устидан назорат борасидаги келишмовчиликларни суҳбат ва келишувлар асосида ҳал қилишга қаратилган.\nБу борада Россия бироз олдин янги “хавфсизлик тенгламасини” ишлаб чиқиш таклифи билан чиққан эди. Унда стратегик барқарорликка таъсир қилувчи барча факторлар ва уларнинг ўзаро алоқаси ҳисобга олиниши керак. Бу борада сиёсий ирода ва муросаларга тайёрлик ижобий натижа беришига ишончим комил. Россия ва АҚШ томонидан стратегик ҳужум қуроллари миқдорини 2026 йилга қадар узайтириш ҳақидаги шартнома – бунга яққол мисол бўлиши мумкин.\nНАТОнинг Россия чегаралари яқинида қуролли кучлар сонини ошириши, ҳарбий инфратузилмасини ривожлантириши ва бизнинг, кутилмаган ҳодисалар хавфи ва кескинликни камайтиришга қаратилган, конструктив таклифларимизни кўриб чиқишни рад этаётгани ҳам бизни бефарқ қолдирмайди, албатта. Умид қиламизки, охир-оқибат соғлом фикр устун келади.\nГлобал хавфсизликни таъминлашнинг ўта муҳим жиҳати – ҳудудий можароларни бартараф этишдир. Россия бунинг учун фаол ҳаракат қилмоқда. Бизнинг ҳарбий ёрдамимиз туфайли Сурия ҳудудининг аксарият қисимини халқаро террорчилардан озод қилишга эришилди, Сурия ҳукуматининг тарқалиб кетишига йўл қўйилмади. Туркия ва Эрон билан Остона форматида олиб борилган сиёсий-дипломатик фаолият БМТ қарамоғи остида Сурияда тинчлик ўрнатиш жараёнини бошлашга имкон берди.\nРоссия, тарихий, маданий ва инсоний алоқалар билан узулуксиз боғлиқ бўлган қўшни давлатлар равнақи учун ҳам, ўз жавобгарлигини ҳеч қачон унутмайди. Биз келажакда ўз умумий қитъамизда ҳудудий можароларни танчлантириш, тинчлик ва барқарорликни мустаҳкамлашга ўз ҳиссамизни қўшишда давом этамиз.\nХулоса ўрнида, сизларга эзгулик ва фаолиятингизга муваффақият тилаб қоламан. Ишончим комилки анжуман иштирокчиларини олдинда қизиқ муҳокамалар кутмоқда. Уларнинг якунида ишлаб чиқилган таклифлар халқаро хавфсизлик ва барчарорликни мустаҳкамлаш учун хизмат қилади.\nДиққатингиз учун раҳмат."


Мен нечун севаман Ўзбекистонни?! - Fitrat.uz\nБош саҳифа / Мақолалар / Мен нечун севаман Ўзбекистонни?!\nAvgust 28, 2017\tМен нечун севаман Ўзбекистонни?!da fikr bildirishni o'chirish 723 Кўришлар\nҲеч бир соҳа мамлакатни спортчалик дунёга танита олмайди.\nЯшилликка бурканган қишлоқ. Виқорли, салобатли тоғлар ҳам қишлоқнинг кўркига маҳлиё бўлаётгандек. Мустақил , озод юртнинг бургутлари, қушлари қанотларини кенг ёйиб, самода тинчлик нашидасини сураётгандек. Обод юртнинг ўйинқароқ капалаклари ҳам ёш болалар билан қувлашмачоқ ўйнаётгандек. Қишлоқ марказига қурилган муҳташам спорт мажмуаси унинг чиройига чирой қўшаётгандек.\nҚишлоқ бўлсада, шаҳардан ҳе-еч қолишмайди. Бунёдкорлик ишлари, кенг равон кўчалар, янги ётқизилган асфальт иси димоққа гуп этиб урилади.\nОлимжон ака қишлоққа кириб келаркан, катта ариқ ёқасидаги кўҳна чархпалакка кўзи тушди.. Чархпалак ғийқ-ғийқ деб айланар, чўмичларидан тарновга ҳовучлаб-ҳовучлаб сув тушарди. Сув ариқчаларга, ариқчалардан боғга тушиб, боғни яшнатарди. Сал нарида болалигидаги ўша қадрдон мажнунтол. Ёз мазза. Болалар мажнунтолга чиқиб сувга калла ташлар, балиқдек шўнғиб қайта-қайта чўмилиш билан овора . Баъзи болалар сувдан чиқиб, қирғоққа ялпайиб ётиб, офтобда исинишмоқда.\n-Ҳа-а умрим чархпалакдек ўтмоқда. Мен шундай бир ниҳол экай-ки, келажакда мажнунтол бўлсин, унинг соясидан эл-халқ манфаат кўрсин. Шогирдларим ичидан чемпионлар чиқсин-ки, дунё шохсупаларида “Ўзбекистон” деб байроғимизни юқори кўтариб ҳилпиратсин.\nОлимжон ака ҳаёллар оғушида кетаркан, узоқдан болаларнинг қий-чуви эшитилди. Намунали уйлар ёнидаги ўйингоҳда болалар ўйнашмоқда.\n-Ўттиз, ўттиз бир…\nОлимжон ака беихтиёр қаради.\nЁш бола турникда чархпалакдек айланарди.\nМушукни тепадан ташлаганда тўрт оёқлаб тушгандек, ёш бола икки оёқлаб тушди. Шижоати келиб яна йигирма марта “отжимания” ҳам қилди.\nҲа, халқимизда бўладиган бола бошидан маълум, деб бежизга айтишмаган\nОнаси узоқдан қўли билан чақирди:\n-Ҳо-ой, Хасан ўғлим, чойга ке-ел.\nОлимжон ака назарида бўлажак чемпионни кўргандек эди, гўё.\nОлимжон аканинг таклифи билан Хасан “бокс” тўгарагига қатнай бошлади.Хасаннинг кундан-кунга очилмаган қирралари очилар, унинг чапдастлиги, тезлиги, устоз ўгитларига сўзсиз амал қилиши унга бокс мактабида ёрқин йўлни очиб бераётганди.\nҚишлоқда баъзи уйларда девор бўлмайди. Шогирдининг уйининг олдидан ўтаётган Олим ака таққа тўхтади. Хасан томорқа этагигача кўмилган тўнкаларнинг устида югуриб борар, қайтишда қирқ қадамча қилинган турникка қўли билан осилиб келарди, устозини кўриб, ҳузурига югуриб келди. Бокс тилида саломлашишди.\n-Хасан, нега бундай қилдинг?\n-Устоз, ўзингиз айтасизку, машқда қийналсанг, рингда осон бўлади, деб.\nИзлаган имкон топар деганларидек, Хасан гоҳида қўй боққани чиққанида, ўртачароқ қўйни елкасига олиб эллик марта ўтириб-турарди.\n-Хасан, бугун навбатдаги “чақмоқ” усулини ўрганамиз.\n-Бу қандай усул?\n-Рақибинга яшиндек ҳужум уюштириш ва “накаут” қилиш усули. Мен рақиб бўламан, сен менга “ҳужум” уюштирасан.\n-Устоз, ахир сизга…\n-Мени енгсанг , рақибингни ҳам енга оласан.\nУстозининг ўгитларига амал қилган Хасан кетма-кет мусобақаларда зафар қучиб, “олимпия” ўйинига йўлланмани қўлга киритди.\nХасан ўзига ўхшаган бақувват, чайир рақибларини кетма-кет мағлубиятга учрата бошлади.\nНавбатда сўнгги рақиби…\nРақиби ўнг ва чап қўлини моҳирона ишлатиб, эпчил ҳаракат қилар, Хасан унинг қолипига тушишга бироз қийналарди. Учинчи раундга ўтганда устоз Хасаннинг қулоғига секингина деди:”Хасан, ўзингни қўлга ол, тезликда рақибингдан устунсан, “чақмоқ” усулини қўлла, бутун Ўзбекистон халқимизнинг кўзи сенга қадалган”.\nХасаннинг кўзи мошдек очилди. Хасан рингда шамолдек енгил ҳаракат қилар, яшиндек ҳужум уюштирар, рақиби нима бўлаётганини гоҳо сезмай қоларди ва ниҳоят…\nХасан рингда икки қўлини юқори кўтарди, бу қўллар Ўзбекистон тимсолида кўтарилган қўллар эди…\nХасан қувончдан байроғимизни юқори кўтариб, ҳилпиратиб рингда гир айлана бошлади. Бу манзарани кўриб турган Олимжон аканинг кўзларига юрагидан отилиб чиққан севинч ёшлари келди. Чунки бу манзара мустақил Ўзбекистонимизнинг ёш авлодга оталарча бўлган ғамхўрлиги, эътибори , устоз Олимжон аканинг меҳнатлари, ўгитлари, сабр-бардоши, машаққатларининг меваси эди.\nЧиноз тумани “Ҳазрат Али” жоме масжиди\nимом – хатиби Тунгатов Тойиржон.\nАввалги ЙИГИРМА ОЛТИ ДОВОНДАН ЎТДИК\nКейинги Камбағал эмассан!


Пировардида юртимиз тинчлиги ҳамда осойишталиги, аҳолининг ҳуқуқ ва манфаатлари тўла таъминлаб келинаётир. Бунда, шубҳасиз, соҳани малакали, юксак салоҳиятга эга кадрлар билан тўлдиришга алоҳида эътибор қаратилаётгани муҳим омил бўлмоқда.\nЎзбекистон Республикаси Ички ишлар вазирлиги академиясининг Сержантлар таркибини тайёрлаш олий курси курсантларининг қасамёд қабул қилишига бағишлаб ўтказилган тадбирда ана шулар хусусида атрофлича сўз юритилди.\nДавлатимиз раҳбарининг ташаббуси билан ИИВ Академиясида Сержантлар таркибини тайёрлаш олий курси ташкил этилиши тизимдаги ислоҳотларни янги босқичга кўтарди. Ҳозир мазкур курсда криминалистика маркази, ўқув-дала машқ майдони, компьютер ва лингафон хоналари мавжуд бўлиб, уларнинг барчаси зарур ўқув жиҳозлари ҳамда замонавий ахборот-коммуникация технологиялари билан тўлиқ таъминланган. Бу ерда курсантлар жазони ижро этиш, ёнғин хавфсизлиги, йўл-патруль, патруль-пост хизмати, хорижга чиқиш, келиш ва фуқароликни расмийлаштириш, ҳуқуқбузарликларнинг олдини олиш, қўриқлаш йўналишлари бўйича билим ҳамда малака ошираяпти. Ўтган даврда мазкур курсларни битирган сержантлар айни чоғда мамлакатимиз тинчлиги, осойишталигини таъминлашга муносиб ҳисса қўшмоқдалар.\nТадбирда курсантлар Ватанимиз, халқимиз ва Президентимизга садоқат билан хизмат қилишга тантанали равишда қасамёд қилишди.\n— Бу ерда мутахассислик сирларини пухта эгаллашимиз учун барча шарт-шароит ҳамда қулайлик яратилган, — дейди курсант А. Чориев. — Зеро, мамлакатимизнинг янада равнақ топишини таъминлаш борасидаги юксак вазифаларни муваффақиятли адо этишимизда чуқур билим ва матонат қўл келади, албатта. Қасамёд қабул қиларканман, аввало, шулар ҳақида ўйладим.\nТантанали маросимда Ички ишлар вазирлиги ходимлари ва фахрийлари, академия профессор-ўқитувчилари, курсантларнинг ота-оналари, давлат ҳамда жамоат ташкилотлари ва оммавий ахборот воситалари вакиллари иштирок этди.\nМазкур рукндаги бошқа мақолалар: « Спорт ва болалар дунёси\tҲар бир фарзанд — меҳр ва эътиборда »


17 сентябрь куни давлат тест марказида умумий йиғилиш бўлиб ўтди. Йиғилишда Ўзбекистон Республикаси Бош вазири ўринбосари Азиз Абдуҳакимов, лавозимга янги тайинланган ... даражалари бўйича ўз фикр-мулоҳазаларини билдирган. Йиғилишда давлат тест маркази директорига яна бир ўринбосар тайинланганлиги эълон ...\nкириш имтиҳонларининг иккинчи куни ҳақида бирифинг бўлиб ўтди. давлат тест маркази Бош бошқарма бошлиғи Барно Ражабовнинг маълумот беришича, ...\nдавлат тест маркази (ДТМ) бўлим бошлиғи Эльвира Ураеванинг айтишича, бугунги кунда тест жараёнларининг асосий муаммоларидан бири кадрлар билан ... муаммоларидан бири кадрлар билан боғлиқ. 25 июль куни АОКАда ўтган давлат тест маркази мутасаддилари иштирокидаги матбуот анжуманида ДТМ бошқарма ...\nнеча ой муқаддам жиззахлик абитуриент Даврон Турсунов давлат тест марказини (ДТМ) судга бериб ютиб чиққани, уни талабалар сафига қабул қилиш мажбурияти юклатилган суд қарори қонуний кучга кирганига ... берилмоқда. Шундай қилиб, Даврон Турсунов энди талаба! Тўғри, у давлат тест марказининг хатоси сабаб бир йил вақт йўқотди. Бироқ нолишга ...\nқўшимча чора-тадбирлар тўғрисидаги»ги Президент қарори). Анжуманда давлат тест маркази, олий таълим вазирлиги, Давлат хизматлари агентлиги ...\nяна бир талаба давлат тест марказини (ДТМ) судга бериб, ютиб чиққани ҳақида хабар тарқалди. Бу сафарги ғолиб Камола Ботирова бўлди. Ҳисоб бўйича бу саноқли ...\nхабар-мақолаларга тезкор муносабат билдираётгани бор гап. Шу маънода давлат тест маркази судда яна бир абитуриентга ютқазганига доир мақола ... ҳал қилув қарорини ижро этиш учун Мажбурий ижро бюросига эмас, давлат тест марказининг (ДТМ) ўзига юборган экан! ДТМ эса, кўриб-билиб ...\nшундай! Ҳафта муқаддам давлат тест маркази (ДТМ) мутасаддилари бухоролик абитуриент Сарвиноз Ибрагимовани «48 сония кечиккани» важи билан Бухоро давлат тиббиёт институти ... бунақа воқелик тасаввурга сиғмасди ҳатто. Ахир салобатли давлат тест марказининг «панжасига панжа урмоқ» қайда?! Бунга журъат қилиб, ...\nимзоланган №191-сонли қарори билан Вазирлар Маҳкамаси ҳузуридаги давлат тест маркази раҳбарлари ходимларни Тошкент шаҳри ва Тошкент вилоятида ...


ЎзА - Ёш тадбиркорлар кўргазмаси\n17.10.2012 16:15 Чоп этиш версияси\nЁш тадбиркорлар кўргазмаси\nТошкентдаги Ёшлар ижод саройида 17 октябрь куни “Ватаним тараққиётига менинг ҳиссам” деб номланган кўргазма очилди. Унда юзга яқин иштирокчи – пойтахтлик ёш ҳунарманд ва тадбиркорлар, инновацион ғоялар ва ишланмалар муаллифлари бўлган йигит-қизлар, таълим, ишлаб чиқариш, тижорат тузилмалари вакиллари қатнашмоқда.\nПрезидентимиз Ислом Каримов раҳнамолигида кичик бизнес ва хусусий тадбиркорлик йилдан-йилга изчил ривожланмоқда, иқтисодиётнинг ушбу жабҳасида меҳнат қилаётган ёшлар сафи тобора кенгаймоқда. Мамлакатимизда яратилган шароит ва имкониятлар туфайли уларнинг аксарияти ўз корхонасини ташкил қилмоқда ва аҳолига сифатли хизмат кўрсатмоқда. Ушбу кўргазмани ўтказишдан кўзланган мақсад ҳам улар эришаётган ютуқларни оммаллаштириш, ёшларнинг кичик бизнес ва хусусий тадбиркорликка қизиқишини янада кучайтириш, уларда ташаббускорлик, бунёдкорлик интилишлари ва ижодий фаолиятни ривожлантиришдан иборат.\nТадбир Тошкент шаҳар ҳокимлиги, Ўзбекистон Республикаси Савдо-саноат палатасининг Тошкент шаҳар ҳудудий бошқармаси, Ташқи иқтисодий алоқалар, инвестициялар ва савдо бошқармаси, “Камолот” ёшлар ижтимоий ҳаракати шаҳар бўлими, “Ҳунарманд” халқ ҳунармандлари уюшмаси, Республика Маънавият маркази томонидан ташкил этилди.\nКўргазманинг очилиш маросимида Тошкент шаҳар ҳокимининг ўринбосари Шуҳрат Турдиқулов ва бошқалар ёшларни кичик бизнес ҳамда хусусий тадбиркорликка кенг жалб этиш уларга ўз иқтидори ҳамда имкониятларини намойиш этиш, ташаббускор, омилкор, мустақил фаолият юритиш, ўз олдига қўйган мақсадларга эришишга қодир янги одамлар тоифасини шакллантириш имконини бераётганини таъкидлади.\nТошкент тўқимачилик ва енгил саноат институтининг биринчи босқич талабаси Севара Худойбергенова ана шундай интилувчан инсонлар сирасига киради. У ёш бўлишига қарамай, пойтахтимиздаги миллий либос ва пойабзаллар, қандолатчилик маҳсулотлари ишлаб чиқарадиган “Sevara Unique” корхонасига раҳбарлик қилмоқда. Атласдан тикилган миллий либос ва дўппи кийган Севара мазкур кўргазмада корхонасида ишлаб чиқарилаётган кенг турдаги маҳсулотларни тақдим этмоқда.\n– Отам тадбиркор, онам тикувчи бўлгани сабабли ўз фаолиятимда ушбу икки йўналишни уйғунлаштиришга қарор қилдим, – дейди С.Худойбергенова. – Орзум ушалишида “Ватаним тараққиётига менинг ҳиссам” танлови ташкилотчилари – “Камолот” ёшлар ижтимоий ҳаракатининг йигит-қизлари яқиндан ёрдам берди. Ўтган йили ушбу танловда ғолиб бўлганман. “Ипотека-банк” акциядорлик тижорат ипотека банкидан олинган имтиёзли кредит туфайли ўз корхонамни ташкил қилдим. Айни пайтда бу ерда 18 киши меҳнат қилаётир. Ниятим – корхонамиз фаолиятини кенгайтириш, маҳсулотларимизни экспорт қилиш ва янги иш ўринлари яратиш. Кўргазмада мазкур масалалар юзасидан зарур ахборот олиш имкониятига эга бўламан.\nТадбир доирасида ташкилотлар, муассасалар, компанияларнинг мамлакатимиз ижтимоий-иқтисодий салоҳияти, тадбиркорлик субъектлари маҳсулотларини экспорт қилишни қўллаб-қувватлаш чора-тадбирлари, улар учун божхона ва солиқ имтиёзлари, банклардан имтиёзли кредитлар олиш тартиби, статистика ҳисоботини тақдим этиш мавзуларида ҳамда бошқа масалалар бўйича тақдимотлари бўлиб ўтади. Буларнинг барчаси кўргазманинг ёш иштирокчилари ва бу ерга ташриф буюрадиган кишиларга ўз ишини ташкил этиш, юритиш ҳамда кенгайтириш учун зарур маълумотлар олиш имконини беради.


Хорижликлар Zeromax’нинг қарзлари Гулнора Каримованинг музлатилган активлари ҳисобидан тўланишини сўрашмоқда - Zamin.uz\n2009 йилда «Наша газета»га берган интервьюсида Гулнора Каримова Zeromax компаниясига алоқаси йўқлигини таъкидлаган эди.\n2008 йилда Гулнора Каримова Ўзбекистоннинг Женевада жойлашган БМТ ва бошқа халқаро ташкилотларидаги доимий вакили этиб тайинланди. 2013 йилда у дипломатик дахлсизлик ҳуқуқидан маҳрум бўлди: Швейцария прокуратураси уни пулларни «ҳалоллаш»да гумон қилиб, унга нисбатан жиноят иши очди ва Швейцариядаги ҳисоб рақамларида турган 800 миллион франкни музлатиб қўйди. Ўзбекистонда ҳам уни талон-тарожда айблашди ва уй қамоғига солишди. Энди Швейцария мутасаддилари Каримованинг ҳибс этилган миллионларини нима қилишни ўйлашаяпти. Бу пулларга даъвогарлар сафида Zeromax компанияси ва ўзбек халқи ҳам бор.\nZeromax компанияси 2005 йилда Цуг шаҳрида рўйхатдан ўтган ва Ўзбекистоннинг нефть ва газга доир битимларини тузиш билан шуғулланган. 2010 йилда Zeromax банкрот бўлади ва ўзидан 191 нафар кредитор олдидаги жами 5,6 млрд франк миқдоридаги қарзни қолдиради. Компания банкротлигидан Швейцария ва Германиядаги кўплаб компаниялар азият кўради. Энди улар Zeromax компанияси Каримовага тегишли бўлганини иддао қилишмоқда ва музлатилган активларнинг бир қисми зарарни қоплаш учун уларга берилишини сўрашмоқда. Масалан, Швабиядаги қурилиш фирмаси директори Юрген С. Tages-Anzeiger нашрига Zeromax томонидан буюртма берилган, Тошкентдаги президент саройи учун мўлжалланган пиллапояларнинг муҳташам, миллионлаб евро турадиган суянчиқларини ясаб бергани учун пулини ҳали ҳам кутаётганини айтган.\nZeromax кўпинча Гулнора Каримова номи билан боғланади, бироқ ҳақиқатда уни ким бошқаргани номаълум. 2009 йилда «Наша газета» Гулнора Каримовадан унинг Zeromax’га дахлдорлиги ҳақида сўраганида у бундай жавоб қилган эди: «Бундай маълумот ҳақиқатда интернетда кўриниш берган эди ва шундан кейин бу гап менга ёпишиб қолди. Бу компанияга менинг алоқам йўқ, бироқ компания билан яхши танишман, албатта. Бунинг боиси у ерда бир неча дўстим ишлаётгани, қолаверса, компания мамлакатимиз ҳаётида муҳим рол ўйнаётганидир».\nTages-Anzeiger ва Tribune de Genève журналистлари эса бошқача фикрда. Уларнинг қўлига 2016 йилда тузилган полиция ҳисоботи тушган. Ҳужжатдан маълум бўлишича, Гулнора Каримованинг уйи ва Женеванинг Lombard Odier банкидаги сейфи тинтув қилинганида жами 38 миллион франк турадиган соат ва ювелир буюмлар топилган, шу жумладан, ёқутли колье ва улкан қизил бриллиант тошли узук. Бундан ташқари, полиция баённомасида швейцар ва немис компанияларининг Колонья шаҳридаги Каримовага тегишли «Магнолия» вилласи таъмири учун юборган ҳисоблари, Франция ва Ҳонгконгда кўчмас мулк хариди ҳақидаги маълумотлар, Ўзбекистон футбол жамоалари учун европалик футболчиларни сотиб олиш трансфер тўловлари ҳақида келтирилган. Бу тўловларнинг баъзиларини Гулнора Каримованинг ўзи тўламаган, балки Zeromax компаниясига ўтказиб юборган. Каримованинг фойдасига ва журналистларнинг фикрича, унинг топшириғи билан Zeromax томонидан амалга оширилган тўловлар ҳажми 127 млн франкни ташкил этади.\nTdG нашрининг хабар беришича, изқуварлар Каримова билан боғлиқ бўлиши мумкин бўлган, Газпромбанкнинг Цюрих филиалидаги Zeromax ҳисоб рақамларидан офшор компания ҳисоб рақамларига пул ўтказилганининг исботини топишган: 2006-2009 йиллар давомида 370 млн франк ўтказилган. Сал кейинроқ, 2010 йилда, ҳамма пуллари чиқариб олинган Zeromax банкрот бўлган.\nШвейцария савдо реестрида компания Ўзбекистоннинг икки нафар фуқароси номига расмийлаштирилган. 2017 йилгача Zeromax’нинг банкротлиги ҳақидаги иш Каримовага қарши тергов ишининг бир қисми бўлган. Бироқ кейинроқ федерал жиноят суди Zeromax’нинг Каримова фойдасига қилган кўплаб пул ўтказмалари «Гулнора Каримованинг компания устидан бошқарувни амалга оширганидан дарак бермайди». Суд Zeromax собиқ менежерларининг Каримова компания билан боғлиқ бўлмагани ҳақида берган кўрсатмаларини муҳимроқ санади. Аммо Zeromax кредиторларининг адвокатлари менежерлар босим остида кўрсатма берган, деб ҳисоблашяпти.\n9 май куни Федерал кенгаш дастлабки қарорни қабул қилди: музлатилган 800 миллион франк Ўзбекистонга тўлиқ ҳажмда қайтарилиши керак, зеро пуллар «тахминга кўра Ўзбекистон давлати зарарига қилинган коррупцион ҳаракатлар натижасида қўлга киритилган».\n11-06-2018, 22:40, Жамият


Тиббиёт авиацияси: педиатрия пациентини транспортировка қилиш - Международная санитарная авиация\nHome › Без категории › Тиббиёт авиацияси: педиатрия пациентини транспортировка қилиш\nТиббиёт авиацияси: педиатрия пациентини транспортировка қилиш\nПедиатрия пациентини транспортировка қилиш шифокорлар кузатувидаги тез ёрдамни кўзда тутади. Бундай хизматлар оғир касаллиги мавжуд ёки жиддий жароҳатланган, узоққа транспортировка қилиш чоғида алоҳида ёрдамга муҳтож болаларга зарур бўлади.\nПедиатрия пациентини транспортировка қилиш билан шуғулланувчи компанияга мурожаат этганда нималарга эътибор бериш керак?\nТашувчи компания митти пациентни керакли муассасага кузатиб борар экан, ерда ҳам, парвоз чоғида ҳам юқори сифатли кенг миқёсли шошилинч педиатрия хизматини кўрсатиш салоҳиятига эга бўлиши шарт.\nАгар авиаташувчи болаларга шошилич тиббий ёрдам кўрсатадиган мутахассини тақдим эта олмаса нима қилиш зарур?\nҲамиша бемор болаларни транспортировка қилишга ихтисослашган компанияларни/агентларни/воситачиларни танлаган маъқул. Ҳатто пациентларни педиатрик транспортировка қилиш имкони бўлмаган жойларда ҳам шошилинч ёрдамнинг барча бўлинмалари ҳаётни таъминлаш бўйича асосий ва кенг спектрли тиббий ускуналар билан жиҳозланган бўлиши шарт.\nКузатиб борувчи беморнинг ёнида бўлиши мумкинми?\nАгар кузатувчи (ота-онаси, васий, яқин қариндош) транспортировка пайтида ҳамиша бемор ёнида бўлиши табиий ҳол. Қолаверса, агар кассалик локализацияси хавфи мавжуд бўлса, муайян эҳтиёт чоараларини кўриш талаб этилади. Биринчидан, болада титроқ, қусиш каби фақат енгил симптомлар пайдо бўлганда, кузатувчи бемор ёнида бўлиши мумкин, аммо у ҳимоя ниқобини, қўлқоп ва нам юқмайдиган халатни кийиб олган бўлиши даркор. Шахсий ҳимоя воситаларини кийиш ва ечиш учун ўрганмаган одамга четдан ёрдам керак бўлиши мумкин. Боланинг биологик суюқликлари орқали касал юқиш хавфи мавжуд бўлган ҳолатларда, кузатиб борувчига бемор болани даволаш муассасига транспортировка қилиш вақтида ёнида бўлишга рухсат берилмайди.\nЖараённи тезлаштириш учун қандай ҳаракатларни амалга ошириш лозим?\nТрансферни жадаллаштириш учун масъул шахс (ота-онаси) болалар тез ёрдами етиб келгунга қадар, олдиндан барча зарур ҳужжатларни тўлдириши зарур бўлади. Касаллик тарихининг нусхалари ўтказилган барча рентгенологик тадқиқотларнинг, яъни рентгенография ва магнитли-резонанс томография (МРТ), сканер қилинган нусхалари билан бирга битта жилдга солиниб, болани кузатиб борадиган бригадага ер устида ёки ҳавода энг яқин госпиталга еткзилгунча топширилиши шарт.\nПедиатрия пациенти қай тарзда етказилади?\nТранспортировканинг энг яхши усули боланинг аҳволига ва босиб ўтилиши керак бўлган масофага қараб белгиланади. Транспорт бригадаси таркибига педиатр ёки амалиётчи фельдшер-неонатолог, ҳамшира ва шошилинч тиббий ёрдам кўрсатиш мутахассислари киритилади. Ташув қуйидаги шаклларда бўлиши мумкин:\nмахсус педиатрия техника ускуналари билан жиҳозланган ер устки тез ёрдам хизмати;\nбемор болаларни авиацияда ташиш қаттиқ қанотли самолётларда ва албатта тиббий бригада кузатуви остида амалга оширилиши мумкин. Турли мамлакатларда митти пациентни олиб бориш рухсат эитлган максимал масофани ва ҳаво кемасининг турини белгилаш қоидалари турлича бўлиши мумкин.\nСаёҳатга қандай тайёрланиш керак?\nОила аъзолари ва пациент токи транспорт бригадаси етиб келмагунча даволаш муассасасидан чиқиб кетиши тавсия этилмайди, чунки мутахассислар жўнаб кетишдан олдин оиланинг ташивни амалга ошириш тўғрисидаги розилигини олиши зарур.\nФақат пдеиатрия пациента кутаётган жойга етиб келганидан кейингина бригада кузатувчининг бола билан бирга бориши мумкинлиги тўғрисида қарор қабул қилиши мумкин. Бошқача айтганда, ҳукм қандай бўлиши боланинг аҳволига боғлиқ.\nАвариявий ҳолатлар содир бўишига йўл қўймаслик учун ота-оналарга зарур ҳолатда болани тибиий самолёт ёки вертолет бортига элтиб қўювчи тез ёрдам машинаси ортидан кузатиб бориши тақиқланади.\nТранспортировка пайтида болага шахсий ҳимоя воситаларини (ШҲВ) қўллаш мумкинми?\nЙўқ, болалар ШҲВ дан фойдаланмаслиги керак. Ушбу воситалар беморнинг физиологик суюқликларининг атрофдагиларга таъсирини чеклаш учун ишлаб чиқарилган. Амалда болага кийдирилган шахсий ҳимоя воситалари даволашга ҳалал бериши мумкин, шу боисдан болакайга яқинлашиши имконини челайдиган чораларни қўлламаган маъқул.\nТранспорт воситалари ва ускуналарга санитар ишлов беришга оид нималар дейиш мумкин?\nЗарарсизлантирувчи ускуна мавжуд бўлмаган жойларда тиббиёт биргадаси ускунани ва транспорт воситасини дезинфекция қилувчи воситаларга эга бўлиши шарт. Агар ташувчининг штатида ишлов берувчи ходим кўзда тутилмаган бўлса, бунинг учун четдан экспертларни ёллаш зарур. Бу нарса айниқса беморни вирусларнинг (масалан, Эбол) оммавий тарқалиши содир бўлган жойлардан транспортирока қилинаётган бўлса, муҳим аҳамият касб этади.\nБолаларни ҳавфсиз ташишнинг асосий жиҳатлари қандай?\nҲар бир мамлакатнинг транспорт вазирлиги пациентларни ер устида ва ҳавода хавфсиз ташиш қоидаларини ишлаб чиқади. Хусусан, ер устки тез ёрдам машинасида пациентнинг шахсий автокреслосидан фойдаланганва кейин уни чиқитларни утилизация қилиш қоидаларига мувофиқ дезинфекция қилган маъқул. Агар шошилинч ёрдам бригадаснинг замбилидан фойдаланилган бўлса, уни ҳам давлат органлари томонидан белгилангн қоидалар асосида дезинфекция қилиш зарур.\nТранспорт воситасида болаларни ташиш учун махсус ускуна мавжудми?\nПедиатрия жиҳатидан алоҳида транспорт воситаси – ҳавонинг тўлиқ алмашланишини ёки манфий босимни сақлаб турилишини таъминлайдиган ускуна ҳисобланади. Санитария авиацияси билан шуғулланувчи йирик авиация ташувчилар одатда ўз ҳаво кемаларининг бортида бевосита ана шундай мосламаларни ўрнатган бўлади.


Болаларни полиомелитга қарши эмлаш бошланди – Газета.uz\nLotinchada 21 сентябрь 2021, 11:45 Жамият\n20−30 сентябрь кунлари Ўзбекистонда 4−5 ёшдаги болаларни полиомелитга қарши оммавий эмлаш жараёнлари бўлиб ўтади, дея хабар бермоқда Санитария-эпидемиология хизмати.\nВакциналарни мамлакатнинг даволаш-профилактика муассасалари эмлаш пунктида олиш мумкин. Болаларни эмлаш учун ҳудудларга 1,2 миллион доза инактивланган полиомиелит вакцина етказиб берилган.\nМиллий эмлаш календарига асосан, полиомиелитга қарши эмлаш боланинг 2, 3, 4 ва 16 ойлигида ва 7 ёшида оилавий поликлиникаларда ОПВ-оғиз орқали юбориладиган полиомиелит вакцинаси билан амалга оширилади.\nИПВ-инактивланган полиомиелит вакцинаси билан болалар 4 ойда бир маротаба эмланади. Эмлаш бир маротабалик шприц билан инъекция усулида ўтказилади, вакцинанинг бир дозаси — 0,5 мл мушак орасига юборилади.\nФарғона вилояти СЭО ва ЖС хизмати Жаҳон соғлиқни сақлаш ташкилотининг расмий маълумотларига таяниб, Афғонистон ва Тожикистонда сентябрь ойида 31 та ҳолатда полиомиелит вирусининг 2-типи аниқланганлигини маълум қилди.\nСЭО хизмати вакциналар ва иммунопрофилактика бўлими бошлиғи Дилором Турсунова «Газета.uz»га берган изоҳида Ўзбекистонда охирги маротаба полиомелит ҳолати 1995 йил Қорақалпоғистонда аниқланганлигини таъкидлади. «1996 йилдан бери республикада полиомелит ҳолатлари учрамаган. ЖССТ тавсияларига мувофиқ 1997 йилдан бошлаб мамлакатга полио вирус кириб келишининг олдини олиш учун полиомелит ва ўткир параличлар бўйича фаол эпидемиологик кузатув олиб борилмоқда», — деди у.\nШу йилнинг март ойида Тожикистон ва Афғонистонда полиомелит ҳолатлари аниқланганлиги сабабли Сурхондарё вилоятида 5 ёшгача бўлган болалар ўртасида оммавий эмлаш ўтказилган.\nЖССТ маълумотларига кўра, полиомелит юқори инфекцияли касаллик бўлиб, уни вируслар чақиради. Касаллик асаб тизимини шикастлайди бир неча соатларда умумий фалажликка олиб келиши мумкин. Полиомелит асосан 5 ёшгача бўлган болаларни\nВирус ифлосланган озиқ-овқат маҳсулотлари ва сув орқали ўтади, ичакда кўпаяди ва у ердан асаб тизимига ўтиши мумкин. Зарарланганларнинг кўпида касаллик аломатлари бўлмайди, лекин ахлат чиқарганда вирусни ҳам чиқаради ва шу орқали вирусни бошқа одамларга узатиши мумкин.\nЗарарланишнинг ҳар 200 та ҳолатидан бирида умрбод фалажлик (асосан оёқлорда) юзага келади. Биринчи аломатлар — иситма, толиқиш, бош оғриғи, қайд қилиш, оёқ-қўллардаги оғриқлар, бўйин қотиб қолиши.\nПолиомиелит даволанмайди, унинг олдини фақат эмлаш билан олиш мумкин. Бир неча маротаба юборилган вакцина болани деярли бутун умри давомида ҳимоя қилади.


Шавкат Мирзиёев Ўзбекистон ёшлари форумида ёшлар учун муҳим бир янгиликни етказди (+фото) — Review.uz\nШавкат Мирзиёев Ўзбекистон ёшлари форумида ёшлар учун муҳим бир янгиликни етказди (+фото)\nКейинги йилдан олий таълим муассасаларига кириш имтиҳонларида энг юқори балл тўплаган 200 нафар ёш учун Президент гранти жорий этилади. Шунингдек, икки ва ундан ортиқ фарзанди олий ўқув юртида шартнома асосида ўқиётган оилаларга имтиёзли таълим кредити бериш йўлга қўйилади.\nДавлатимиз раҳбарининг ёшлар форумидаги иштироки, сўзлари ва ташаббуслари навқирон авлодга катта мотивация бағишламоқда.\n– Буюк аждодимиз Муҳаммад Хоразмийнинг бир ҳикмати бор: “Сўз – гул, иш – мева”. Ўйлайманки, бугун белгилаб оладиган режаларингиз қанчалик пишиқ-пухта бўлса, ишингиз ҳам шунчалик яхши самара беради, – деди Шавкат Мирзиёев. – Сизлар кўп китоб ўқиган, билимли авлод сифатида юртимиз ўтмишда жаҳон цивизилизацияси бешикларидан бири бўлганини яхши биласиз. Сиз Хоразмийлар, Фарғонийлар, Беруний ва Ибн Сино, Улуғбек, Навоий ва Бобурлар, Бухорийлар, Термизийлар авлодисиз. Ана шундай буюк ватандошларимиз яратган бебаҳо билим ва кашфиётлар бугун ҳам бутун инсониятга хизмат қилмоқда.\nПрезидентимиз ўз сўзида давом этар экан, бу ўринда қомусий олим Муҳаммад Хоразмий асос солган илм – “алгоритм”ни эслашнинг ўзи кифоялигини таъкидлади. Ушбу улуғ зотнинг беқиёс хизматларини инсоният ҳамон миннатдорлик билан эсламоқда. Унинг оламшумул кашфиётлари бугунги ахборот технологияларини яратишда ҳам асос бўлган.\nКуни кеча олис Испаниянинг Мадрид шаҳридаги Комплутенсе университетида аллома бобомизнинг ҳайкали ўрнатилгани ҳам бу халқаро эътирофнинг яққол исботидир, деди Шавкат Мирзиёев. Машҳур аждодимиз хотирасига кўрсатилган бундай улкан эҳтиромни, биз айни вақтда халқимизга, унинг қадимий тарихи ва бой маданиятига кўрсатилган юксак ҳурмат рамзи сифатида қабул қилишимиз қайд этилди.\n– Улуғ алломаларимиз, ўзларининг оламшумул кашфиёт ва ихтироларини сизнинг ёшингизда – айни кучга тўлган навқирон чоғларида амалга оширганлар. Сиз ҳам, буюк аждодлардан ибрат олиб, ҳаётда мўъжизалар яратишга астойдил интилишингиз керак, – дея таъкидлади Президент.\n– Ўз тажрибамдан келиб чиқиб, сизларга айтадиган маслаҳатим шу: илмни қадрланг, илмга интилинг! Бир сония вақтингиз ҳам бекор ўтмасин! Ёшлик – умрнинг энг бебаҳо даври. Илм ўтда ёнмайдиган, сувда чўкмайдиган, ҳеч ким сиздан тортиб ололмайдиган бойлик эканини асло унутманг! Сизлар мустақиллик фарзандларисиз. Ота-боболарингиз кўрган тўсиқ ва қийинчиликларни кўрмай, озод Ватанда эркин нафас олиб, вояга етяпсизлар. Юксак мақсадлар йўлида сиз – ёшлар ҳал қилувчи куч бўлишингиз керак. Мен сизларнинг зиммангизга юкланган ана шундай улкан масъулиятни, том маънодаги тарихий вазифани шараф билан адо этишингизга қатъий ишонаман.\nДавлатимиз раҳбари ёшлар замонавий илм-фан ва юқори технологияларни мукаммал эгаллаши зарурлиги, бунинг учун барча куч ва имкониятлар ишга солинишини айтиб ўтди.\nЁшларнинг лойиҳаларини молиялаштириш учун 100 миллион доллар маблағ ажратилади – Шавкат Мирзиёев (+фото)\n– Шу мақсадда таълим тизимида туб ислоҳотларни амалга оширяпмиз. Соҳада мутлақо янги тизим – Президент ва ижод мактаблари, математика, химия, биология фанлари бўйича махсус мактабларни ташкил этяпмиз. Ёшларимизга IT технологияларни чуқур ўргатадиган таълим масканларининг сони тобора кўпайиб бормоқда.\nБу ишларимизнинг илк меваларини кўра бошладик. Сўнгги уч йилда мамлакатимиз ёшлари нуфузли халқаро танлов ва мусобақаларда беш ярим мингтага яқин совринли ўринларни қўлга киритди.\nТошкент шаҳридаги Президент мактаби ўқувчиси Фирдавс Абдуқаюмов IELTS дастури бўйича юқори балл тўплаб, АҚШнинг Жон Карролл университетида таҳсил олиш учун 96 минг долларлик грант соҳибига айланди. Фирдавс ўғлимни, унинг ота-онаси ва ўқитувчиларини чин дилдан табриклаб, уларга сиҳат-саломатлик, янги ютуқлар тилайман.\nФирдавснинг издошлари сифатида Тошкент шаҳридаги Президент мактабидан Темур Сулаймонов, Намангандаги мактабдан Мироншох Иномжонов ва Азимжон Алижонов ҳамда бошқа кўплаб ўқувчилар нуфузли хорижий илм даргоҳларига қабул қилиндилар ва уларнинг сони кун сайин ортиб бормоқда.\nБиз бундай иқтидорли ёшларга ўз вақтида ҳар томонлама эътибор қаратиб, қўллаб-қувватласак, ўйлайманки, улар катта-катта зафарларни қўлга киритадилар.\nШу сабабли ёшларимизнинг нуфузли хорижий олий ўқув юртларида таҳсил олиши учун кўмаклашишга алоҳида эътибор қаратамиз. Жумладан, халқаро таълим дастурлари бўйича энг юқори балларни тўплаган иқтидорли ёшларга имтиҳон топшириш харажатлари тўлиқ қоплаб берилади.\nШавкат Мирзиёев умумхалқ ҳаракатига айланган беш муҳим ташаббусни амалга ошириш учун шароитларни яхшилаш масаласига тўхталиб ўтди. Шу мақсадда жойлардаги 459 та маданият марказини таъмирлаш ва жиҳозлашга доир алоҳида дастур ишлаб чиқиш вазифаси қўйилди.\n– Бу муаммони албатта ҳал қиламиз, – деди Президент. – Лекин мени масаланинг бошқа жиҳати кўпроқ ўйлантиради. Маданият ва санъат йўналишида ўқишни тамомлаган ёшларимизнинг кўпчилиги пойтахтда қолишни афзал кўряпти. Бу аҳволда, катта харажатлар эвазига жойларда барпо этилаётган маданият ва маърифат марказларида эртага ким ишлайди? Қишлоқлардаги ёш иқтидор эгаларини ким излаб топади, уларни ким тарбиялайди? Шу муносабат билан, вилоят ҳокимлари ҳар қайси туман ва шаҳардан 5 нафаргача ёшларни маданият ва санъат олийгоҳларида маҳаллий бюджет ҳисобидан ўқитади. Келгусида уларни ўз ҳудудида уй-жой ва мутахассислиги бўйича иш билан таъминлаш чораларини кўради.\nИстеъдодли болалар учун имконият яратиш, кўрик-танловларнинг ғолиб ва совриндорларини доимий қўллаб-қувватлаш муҳимлиги таъкидланди.\n– Агар масалага чуқурроқ қарайдиган бўлсак, эртага мана шундай ёшлар, туман ёки шаҳарнинг “олтин фонди”га айланади ва шу ҳудуднинг обрўсини юксалтиришга хизмат қилади. Шунинг учун ҳар қайси туман ва шаҳар ҳокимига 10-15 нафар мана шундай истеъдодли ёшни саралаб, уларни ҳар томонлама тарбиялаш ва мунтазам рағбатлантириш тизимини йўлга қўйиш вазифаси топширилади, – деди Шавкат Мирзиёев.\nИзланувчан йигит-қизларни рағбатлантириш мақсадида жорий йилда ёшлар ўртасида энг яхши илмий ишланмалар учун умумий қиймати 30 миллиард сўмдан ортиқ бўлган “Ёш олимлар” инновацион лойиҳалар танлови эълон қилинди.\n2021 йилдан бошлаб мактаб ўқувчилари ва олий ўқув юртлари талабалари ўртасида “Бўлажак олим” танловини ташкил қилиш орқали ёшларнинг энг яхши инновацион ҳамда стартап лойиҳаларига 50 миллиард сўм маблағ йўналтириш бўйича кўрсатма берилди.\n– Бу ишларимизни давом эттирган ҳолда, келгуси йилда 100 дан зиёд шаҳар ва туманларимизда ахборот технологияларини чуқур ўргатадиган замонавий ўқув марказларини ташкил қиламиз. Ёшларга халқаро IT сертификатларини олиш харажатларининг 50 фоизгача бўлган қисми қоплаб берилади. Яқин икки йилда “Бир миллион дастурчи” лойиҳаси доирасида 300 минг нафар ёшлар компьютер дастурлаш асосларига бепул ўқитилади.\nЎрни келганда, сизларга яна бир муҳим янгиликни айтиб ўтмоқчиман. Кейинги йилдан олий таълим муассасаларига кириш имтиҳонларида энг юқори балл тўплаган 200 нафар ёш учун Президент гранти жорий этилади. Агар мавжуд Президент стипендияси фақат бир ўқув йили учун мўлжалланган бўлса, ушбу грант маблағлари тўрт йил давомида тўлаб борилади.\nШунингдек, келгуси ўқув йилидан бошлаб республикамиздаги хорижий олий ўқув юртларининг бакалавриат босқичи талабалари учун ҳам Президент ва давлат стипендиялари жорий этилади.\nЧунки бундай таълим масканларида ўқиётган ёшлар ҳам ўзимизнинг фарзандларимиз. Улар эртага юртимиз тараққиёти учун хизмат қилади. Шундай экан, уларга ғамхўрлик қилиб, истеъдодини рағбатлантирсак, ўйлайманки, адолатдан бўлади.\nИлм йўлини танлаган иқтидорли ёшларимизни қўллаб-қувватлаш мақсадида кейинги йилдан бошлаб магистратура ва докторантура босқичлари учун Президент стипендияси квотасини икки баробарга оширамиз. Ишончим комилки, бундай имконият ва имтиёзларга аввало янги Ренессанс пойдеворининг бунёдкорлари сазовор бўлади, – дея таъкидлади давлатимиз раҳбари.\nИкки ва ундан ортиқ фарзанди олий ўқув юртида шартнома асосида ўқиётган оилаларга имтиёзли таълим кредити бериш йўлга қўйилиши айтилди.\nМолодежном форуме Узбекистана


Чикагода Наврўз байрамини нишонлашди\n11:34 / 23.03.2016\n19 март куни Чикагода яшовчи ўзбеклар биргалашиб Наврўз байрамини нишонлашди. Байрам баҳона юртдошлар бир-бирлари билан дийдор кўришишди. Барчада баҳорий кайфият жўш уриб, меҳмонлар кийиб келган миллий либослар эса янада байрамона руҳият бағишлади. Байрам кечаси бошланишидан аввал Ўзбекистоннинг Нью-Йоркдаги консул ўринбосари Улуғбек Аҳмедов Чикагода истиқомат қилувчи ўзбеклар билан суҳбат қурди ва уларни қизиқтирган саволларга жавоб берди.\nБундан ташқари, байрам арафасида ўзбек миллий эртаклари китоби ҳамда миллий матолар ярмаркаси ташкил этилди.\nБайрамни жарчи болажонлар очиб беришди. Табриклар, куй ва қўшиқларга уланган тантанада Чикагодаги ўзбек мактаби болаларининг фаол иштирок этишгани йиғилганларга янада завқ бағишлади. Болалар “Ким олади, шу гинани?" деб аталган ўзбек миллий ўйинини намойиш этишди. Гулруҳ Гадоева томонидан маҳорат ила ижро этилган "Фасли навбаҳор" қўшиғи меҳмонларларнинг самимий олқишларини қозонди. Дастурхонга миллий таомлар, жумладан, ош ва сумалак тортилди. Байрам қизиқарли ўйинлар билан давом этди.\nШунингдек, байрам давомида Чикаго ўзбек-америка ассоциацияси президенти Олим Шарипов 2015 йилнинг энг фаол аъзоларига эсдалик совғаларини топширди. Чикаго ўзбек мактабининг энг фаол ўқитувчиси номи — Ҳулкар Ашуровага насиб этди. Жамшид Эшонхўжаев эса Чикагодаги ўзбеклар ичида 2015 йилнинг энг фаол йигити деб топилди. Шунингдек, Чикаго ўзбек мактабининг энг фаол ўқувчиси номига Севара Қодирова эришди. Байрам сўнгида аукцион ўтказилди. Аукциондан тушган маблағлар Чикаго ўзбек мактаби фондига тақдим этилди.


20:26, 16.09.2021 // 17658\nТожикистонда болалар коронавирусга қарши эмланади, ЖССТ «Спутник V»ни маъқуллаш жараёнини тўхтатиб қўйди. Коронахабарлар\nЖонс Ҳопкинс университети маълумотларига кўра, дунёда коронавирус билан касалланганлар сони 226 445 291 кишига етди, шуларнинг 4 661 153 нафари вафот этган. Шунингдек, бутун дунё бўйича қўлланилган вакциналар дозаси 5,7 миллиарддан ошди.\nКасалланганлар сони бўйича АҚШ (41,5 миллион), Ҳиндистон (33,3 миллион), Бразилия (21 миллион), Буюк Британия (7,3 миллион) ва Россия (7,1 миллион) энг олдинда бормоқда.\nТожикистонда тез орада болаларни коронавирусга қарши оммавий эмлаш бошланиши ҳақида миш-мишлар тарқалди. Мамлакат Соғлиқни сақлаш ва аҳолини ижтимоий муҳофаза қилиш вазирлигининг санитария-эпидемиология хавфсизлиги бошқармаси бошлиғи Наврўз Жафаров ушбу маълумотни тасдиқлади.\nЖафаровнинг сўзларига кўра, ҳозирда Соғлиқни сақлаш вазирлиги болаларни коронавирусга қарши эмлаш масаласини фаол муҳокама қилмоқда. Аммо у вакцинация айнан қачон бошланишини айтмади. Шунингдек, неча ёшли болаларнинг эмланиши ва жараёнда қайси турдаги вакцинадан фойдаланиш режалаштирилганига ҳам аниқлик киритилмаган.\nЯқинда Жаҳон соғлиқни сақлаш ташкилоти (ЖССТ) болалар ва ўсмирларни коронавирусга қарши эмлаш мумкинлигини эълон қилганди.\nАввалроқ, «аҳолининг мазкур гуруҳи учун COVID-19 га қарши вакциналарни қўллаш тўғрисида ҳали етарли маълумотлар йўқлиги» хабар берилган, лекин ЖССТнинг янгиланган тавсияларида қуйидагилар қайд этилган: «Болалар ва ўсмирлар катталарга қараганда COVID-19 ни осонроқ ениб ўтади. Шунинг учун, агар хавф гуруҳига киритилмаган бўлса, уларни эмлаш кексалар ва тиббиёт ходимларига қараганда тезроқ олиб борилади. Юқори хавф гуруҳига киритилган 12—15 ёшли болалар эса шундай гуруҳдаги бошқа фуқаролар қаторида Pfizer ва BionТеch билан эмланиши мумкин».\nМавзуга доир: Тожикистонда вояга етган аҳоли учун COVID-19’га қарши эмланиш мажбурий этиб белгиланди\nЖССТ Россиянинг коронавирусга қарши «Спутник V» вакцинасини тасдиқлаш жараёнини тўхтатди. Бу ҳақда Панамерика соғлиқни сақлаш ташкилоти (PAHО) раҳбарининг ўринбосари Жарбас Барбоза маълум қилди.\nБарбозанинг таъкидлашича, ЖССТнинг коронавирусга қарши вакциналарни фавқулодда фойдаланиш учун тасдиқлаш тартибига кўра, ишлаб чиқарувчи компания вакцина ишлаб чиқариладиган объектлар зарур стандартларга жавоб беришини исботлаши керак.\n«Спутник V» ни фавқулодда ҳолатларда ишлатишга рухсат бериш жараёнига келсак, жараён тўхтатилди, чунки вакцина ишлаб чиқариладиган заводлардан бирида текширув ўтказилганда, бу завод талабдаги ишлаб чиқариш амалиётига риоя қилмаслиги аниқланди», — деди Барбоза. Унинг қўшимча қилишича, энди ЖССТ заводнинг қоидабузарликларни тузатгани ҳақида хабар кутмоқда. Шундан сўнг у ерда янги текширув ўтказилади.\nИюнь ойида ЖССТ комиссияси Уфада «Спутник V» ишлаб чиқарадиган Россиянинг «Фармстандард –УфаВИТА» корхонасида қонунбузарликларни аниқлаган. Вакциналарни идишга қуйиш линияларидаги асептик шароитлар устидан назорат бўйича ҳам мутахассислар танқидга учраган.\nМавзуга доир: Россиянинг «Спутник V» вакцинаси Сербияда чиқарила бошлади. Уни яна қайси мамлакатлар ишлаб чиқаради?\nЕвропа Иттифоқи бўлажак пандемияларга яхшироқ жавоб қайтариш учун янги орган тузишга қарор қилди. Еврокомиссия раҳбари Урсула фон дер Ляйеннинг айтишича, янги агентлик соғлиқни сақлаш бўйича фавқулодда вазиятларга тайёргарлик кўриш ва жавоб қайтариш бошқармаси (HERА) деб номланган. Қайд этилишича, агентлик шу тариқа COVID-19 га қарши курашни эртароқ бошлашга тўсқинлик қилган хатоларни такрорламасликка ҳаракат қилади.\nЯнги орган АҚШ Илғор биотиббиёт тадқиқот ва ривожланиш агентлигининг ёки вакциналарни ишлаб чиқарувчи ва пандемияга тайёргарликни таъминлайдиган федерал соғлиқни сақлаш агентлиги BARDA’нинг Европадаги эквивалентига айланиши керак. 2027 йилгача агентлик 50 миллиард евро миқдорида маблағ олади ва Европа Иттифоқининг мавжуд соғлиқни сақлаш муассасалари, Касалликларни назорат қилиш бўйича Европа маркази ва Европа дори агентлиги билан ҳамкорлик қилади.\nМавзуга доир: Европа Иттифоқида вакцинация сертификатлари жорий этилади. Улар ёрдамида чет элликлар иттифоқ ҳудудига киритилиши мумкин\nCOVID-19 га қарши Moderna вакцинаси синовидан олинган янги маълумотларга кўра, препаратнинг ҳимоя қобилияти вақт ўтиши билан камаяди. Бу эса такрорий дозаларга эҳтиёж туғилишини тасдиқлайди. «Бу бир тахмин холос, лекин куз ва қиш яқинлашганда, иммунитетнинг заифлашиши туфайли яна камида 600 минг кишининг COVID-19 билан касалланиши кутилмоқда», — деди Moderna компанияси раҳбари Стивен Хоге. Хоге касалланиш ҳолатларининг қанчаси оғир бўлиши ҳақидаги прогнозларни айтмади, лекин айрим беморларни касалхонага ётқизишга тўғри келишини таъкидлади. Унинг аниқлик киритишича, Moderna компанияси 1 сентябрь куни АҚШ озиқ-овқат ва фармацевтика идорасига қайта эмлаш бўйича рухсат сўраб ариза берган.\n15:46 Кеча // 143299\n23:43 Кеча // 72399\n22:43, 20.01.2022 // 66223\n15:58 Кеча // 65153\n21:44, 20.01.2022 // 61760


RAHBARXON.uz | Мандрагора RAHBARXON.uz – Мандрагора\nЭрназарова Раҳбархон Абдусатторовна Сурхандарё вилояти Сариосиё тўманида 1957 йил 18 апрелда туғилган. 1963-1973 йилларда Сурхандарё вилояти Сариосиё туманидаги Алишер Навоий номли 1-мактабда ўқиган. 6 нафар фарзанди бор.\nРаҳбархон ёшлигимдан халқ табобатчилиги илмига ва даволаш услубларига жуда қизиққан сабаби ота авлодидан 7 бобоси, она авлодидан 11 бобоси бутун умрлари давомида халқ табобатини турли йуналишлари хусусусан доривор ўсимликлар билан, шифобахш маъданлар билан, хайвонот махсулотлари билан даволаб келишган, шу билан бирга синган чиккан суякларни даволаш яьни синиқчилик, қон томирдан қон олиб даволаш яъни хажжомлик, катта ва кичик жаррохлик услублари ҳамда томирдан ташхис қуйишни муккаммал билганлар. Албатта оиламиз ва авлодимиздан ўтиб келган қадимий билимлар ва амалий кўрганлари Раҳбархонни бутун хаёти давомида табобат йўналишини танлашига асос бўлди. Раҳбархон ота-онаси ва авлодларини вакилларидан хамда қадимий тиббий китоблардан ўрганган даволаш услубларини ўз ўрнида фарзандларига ўргатиб келмокда.\nРаҳбархон аввало Ўзбекистон Республикаси халқ табобати кўмитасининг Жиззах вилояти бўлими қошидаги даволаш марказида 5 йил, Халқаро халқ табиблари уюшмасида 3 йил, Жиззах вилояти билим жамияти қошидаги табобат марказида 5 йил, Жиззах вилояти маиший хизмат ушмаси қошидаги соғломлантириш мараказида 11йил ва хозирга қадар “Сано шифо” саломатлик марказини ташкил этиб халқимизга табобат хизматларини кўрсатиб келмокда.\nШу вақтга қадар кўпдан-кўп илмий амалий конференцияларда, симпозиумларда қатнашган. Табобат йўналишида кўрсатаётган хизматларим учун “Халкаро антик дунё илмий академиясининг фахрий илмий доктори” даражаси берилди. Табобатга доир илмий мақолалари, китоблари нашриётдан чиқиб халқимизга уй шароитида ўзига биринчи тиббий ёрдам кўрсатиш бўйича юриқномалар, брашуралар кичик китоблар шаклида такдим этилди. Раҳбархон умри давомида халқимизга сифатли халқ табобати хизматини кўрсатишга харакат қилдим, кўплаб шогирдлар тайёрлади бўндан кейин ҳам бор имкониятини, илмини, бор тажрибасини ишга солиб халқига, миллатимга хизмат қилади. Раҳбархонни нияти шуки келажакда бизнинг диёримизда туғилиб ўсган буюк бобокалонимиз Абу Али Ибн Синога хос ва мос бўлган холда аждодларимиз илмий ва амалий кадриятларини давом эттириб бутун дунёга ўзбек номини ва ўзбек халқ табобатини малуму машхур қилиш деб билади.\nДардини берган Оллоҳ давосини ҳам беради, дейдилар. Чинданам хасталик ошкор сувратда бўлса, давоси пинҳондир. Ана ўша мўжиза илм ва малака эвазига очилади. Ҳазрати Навоий лутф этганларидан “Ранж кўрмай киши топарму фароғ, Кўнгли ўрнатмайин ёнарму чароғ”... Бинобарин, даво воситаларини ахтариб топиш учун ҳам беқиёс истеъдод, фидойилик даркок. Аждодларимиз бу воқейликни чуқур тушунганлар. Улар энг аввало хасталикка аниқ ташхис қўйиш мақсадида вужуд аъзолари ҳаракатини кўзгудаги тасвир янглиғ кўра олганлар. Бу амал табибдан руҳий покликни талаб этади. Ундан сўнг эса хасталикга малҳам қўйиш амали ҳисобланади. Халқ табиблари доривор ўсимликларнинг, шифобахш мева-чева, савзавотларнинг қанақа кассаликларга даво бўлишини тажриба асносида аниқлаганлар. Бунда миқдор тушунчаси алоҳида аҳамият касб этади. Чунонки, ўсимликларни омухта қилиш ҳунари санъат даражасига кўтарилинки, табибнинг маҳорати ҳам ана ўша жараёнда намоён бўлади.\nРасмий маълумотларга қараганда, медицина ва халқ табобати жабҳасида жаҳон миқиёсида ўн икки мингдан ошиқ ўсимлик турларидан унимли фойдаланмоқда. Мамлакатимизда ёввойи ўсимликларини тури тўрт мингдан зиёдкордир. Шу усимликларнинг беш юздан ошиқ турлари шифобахш ўтлар тоифасига мансуб. Турли туман мева-чева, савзавотлар ҳам шифо йўлларида ишлатилмоқда. Сирасини айтганда, мазкур неъматлар дори-дармон хазинасини ташкил этади.\nҲозирги кунда кассаликларни келиб чиқиш сабабларидан бири кўп ейиш, таом сифатларига аҳамият бермаслик, палапартиш овкатланиш ҳоллари билан изоқланади. Буюк табиб Абу Али ибн Синонинг таъкидлашича, инсон мижозини аниқлаш ва хилма-хил ўсимликлар шифобахшлик хусусиятларини тўғри белгилаб, малҳам тайёрлаш хасталикларни тузатишда асқотади. Агарда одамнинг тўрт мижози меъёрида бўлса, унинг вужуди ҳам, руҳияти ҳам соғломлик касб этади. Минг афсуски, айни даврда кўпчилик кишилар овқатланиш қоидаларига риоя этмаяпдилар. Бундан ташқари, одам саломатлигига зиён келтиришдан спитрли ичимликлар истеъмол ҳам анъана тусига кираётган ачинарлидир.\nТабобатга очлик тушунчасини ўзи йуқ. Агардан инсон бир муддат нафсини тийса овқат ҳазм қилиш аъзолари “дам олиб” туради. Натижада танадаги моддалар ошқозонга тушиб, озуқага айланади. Шуни унутмаслик жоизки, ҳаддан ташқари семизлик хасталик чақирадиган аломатлар қаторига киради. Бинобарин, халқ табобати бундан хусусиятларнинг олдини олиш баробарида соғлом турмуш тарзини тарғиб этади. Мамлакатимиз ҳудудида ўсадиган доривор ўсимликлардан ташқари, хорижий юртлардан уруғи олиб келиб кўкартириладиган даво кўламига янада салмоқ бағишлайди.\nЮртимизни серқуёш Ўзбекистон дейдилар. Бунинг маъноси шундаки, қуёш нурларинг ерга тутиш тизими ўсимликлар дунёси учун ниҳоятда қулай. Ҳар битта вилоятнинг ранг-баранг муҳитга эга эканлигида ҳам ҳикмат кўп. Диёримиз пурвиқор тоғлари, поёнсиз саҳролари, дилтортар дашту қирлари, зилол сувлари бобида жаҳоннинг ҳеч битта мамлакатидан асло қолишмайди. Агарда Оллоҳ ато этган табиатга даҳл қилинмаса, ҳаво, сув мусаффо ҳолатда сақланса, одамларимиз юз ёшгача ва ҳаттоки ундан ҳам кўпроқ умр кўриб, мурод-мақсадларига етишлари мумкин. Демакки, табобат олдида турган вазифаларидан бири инсон умрини узайтиришдир.\nИстиқлолдан аввалги йилларда медицина ишлатиладига дори-дармонларгагина эътибор қаратилгани маълум. Аммо дори-дармонга ҳаддан ташқари ружу қўйиш саломотликка зиён эканлиги ҳам ўз тасдиғини топмоқда. Чунонки, табибларнинг қўллари билан ишланган гиёҳлар озуқа сифатида ҳам фойдаланилгани туфайли ҳеч қанақа зарар келтирмайди. Энг муҳими, шу доривор гиёҳлардан малҳам тайёрлаш ҳисобланади. Биз ушбу рисоламизда хилма-хил хасталикларни даволашда асқотадиган малҳамларни тайёрлаш сирларини баён қиламиз. Кўпгина малҳамларни уй шароитида ҳам бемалол тайёрлаш мумкин. Бемор киши шу усулда ўзини ўзи даволайди. Натижада ўзи истиқомат қилаётган маскан орасталигига, озодалигига эътибори кучаяди. Гиёҳларнинг даволаш хусусиятларига ишончи ортади. Ишонч эса хаста одамни тезроқ тузатилишга кўмак беради.\nХасталикларга қарши курашув жараёни икки кутбдан иборат. Биринчи кутб – беморнинг ўзи. Иккинчи кутб – халқ табиби. Ана ўша иккала кутб бир-бировини айтойдил тушунса, бир-бировига мададкор бўлса, касаллик ортга чекинади. Доноларимиз, қарс икки қўлдан чиқади, деб бежиз айтишмаган. Эътибор қаратсангиз – хасталиклар қўп. Доривор ўсимликлар ҳам кўп. Табиблар эса ҳаттоки бедаво саланган хасталикларни даволаш мақсадида кунни тунга улаб изланмоқдалар. Ранжу риёзат орқали фароғатга эришилади, деган ҳикматнинг мазмуни шу.\nОдамга кўз – кўрсин дея, ақл – фиркласин дея ато этилган. Кўзнинг яна бир фазилати ўқиш воситаси эканлиги, ақлинг яна бир фазилати уқиш воситаси эканлигидир. Ўқиш ва ўқиш ўзаро муштараклик касб этса, инсон иллатлардан мосуво бўлади. Шу аснода инсоннинг кўнгил кўзи ҳам очилади. Ўйлаймизки, рисоламизда акс этган йўл-йўриқлардан тегишли хулоса чиқарган одамлар саломатликларини тиклаб олишади ва мустақил Ўзбекистонимиз тараққиёти йўлидаги саъй-ҳаракатларида фидойилик намуналарини кўрсатадилар. Зотан, инсон саломат бўлса эл шод, мамлакат обод бўлади.


Физика бўйича 2021 йилги Нобель мукофоти совриндорлари эълон қилинди — Sof.uz\nФизика бўйича 2021 йилги Нобель мукофоти совриндорлари эълон қилинди\n6.10 08:03 130 Илм-фан\nФизика бўйича Нобель мукофотининг 2021 йилги совриндорлари эълон қилди. Мукофотнинг бир қисми америкалик иқлимшунос Сюкуро Манабе ва германиялик олим Клаус Хассельманга Ер иқлимини физик моделлаштириш ва глобал исишнинг ишончли таҳлили учун, иккинчи қисми эса италиялик физик Жоржо Паризига атомлардан сайёраларгача бўлган физик тизимларда тартиб ва тебранишларнинг ўзаро таъсирини кашф қилгани учун берилади.\n2020 йилда физика бўйича Нобель мукофоти қора туйнукнинг пайдо бўлиши эҳтимолини кучли назарий асослаб бергани учун Рожер Пенрозга ҳамда галактиканинг марказида супермасса қора туйнукни кашф этгани учун Андрей Гез ва Райнхард Геньцелга берилганди.\n4 октябрь куни Стокгольмда Нобель ҳафталиги бошланди. Биринчи бўлиб анъанавий тарзда тиббиёт ва физиология бўйича мукофот лауреатлари эълон қилинди. Бу йил ушбу йўналишда мукофот АҚШда фаолият олиб борадиган олимлар — Дэвид Жулиус ҳамда Ардем Патапутянга ҳарорат ва сенсорли рецепторлар устидан тадқиқотлар учун берилди.\n2020 йилда физиология ва тиббиёт бўйича Нобель мукофотига Харви Aлтер, Майкл Хуатон ва Чарльз Райс гепатит C вирусини кашф қилгани учун сазовор бўлган эди.\nНобель қўмитаси 6 октябрь куни кимё бўйича, 7 октябрда адабиёт, 8 октябрда эса тинчлик бўйича мукофот совриндорларини эълон қилади. Нобель ҳафталиги 11 октябрда, Швеция давлат банки томонидан таъсис этилган иқтисодиёт бўйича Альфред Нобель номидаги мукофот ғолиблари эълон қилинганидан сўнг якунланади.\nМукофотни топшириш маросими 10 декабрда, Альфред Нобель вафот этган кунда бўлиб ўтади. Одатда Нобель мукофоти совриндорларини Швеция қироли Стокгольмда шахсан табрикларди (Ослода тақдирланадиган Тинчлик мукофоти совриндорлари бундан мустасно). Бироқ коронавирус пандемияси туфайли 2021 йилда худди ўтган йилги каби тантанали маросим ва зиёфат бўлмайди. Ғолиблар онлайн тарзда тақдирланади.


Қонун мустаҳкамланди, фақат ижро этилса бас\n“Аёллар қаноти” фаолиятидаги ютуқ ва камчиликлар\nЎзМТДП Тошкент шаҳар кенгаши “Аёллар қаноти” томонидан биринчи ярим йилликда кўплаб амалий ишлар қилинди.\nМустақиллик ҳар қачонгидан кенг, шоду хуррамлик билан нишонланади\n“Миллий тикланиш” демократик партияси тизимида, хусусан, Тошкент шаҳар кенгашида ҳам хотин-қизлар фаоллиги борган сари ошиб бормоқда. Бугун шаҳар кенгашининг умумий аъзолари сони 16979 нафарни ташкил қилган бўлса, улардан 8148 нафари аёллардир. Халқ депутатлари Тошкент шаҳар кенгашида икки, туман кенгашларида эса 12 нафар аёл депутат фаолият юритмоқда.\n"Миллий мусиқа чолғу асбоблари таронаси"\nЁш авлоднинг ҳар жиҳатдан етук камол топишида илму маърифат нечоғли аҳамият касб этса, мусиқа ва санъатнинг ўрни ҳам шу қадар муҳимдир. Ана шу жиҳатларни эътиборга олган ҳолда, шунингдек, мамлакатимиз Президенти томонидан илгари сурилган 5 та муҳим ташаббунинг биринчи йўналиши ижросини таъминлаш мақсадида ЎзМТДП Шайхонтоҳур туман кенгаши томонидан тумандаги мактабгача тарбия муассасалари, умумтаълим мактаблари қошидаги ёзги оромгоҳларда "Миллий мусиқа чолғу асбоблари таронаси" мавзусида тадбирлар ўтказилмоқда.\nЎзбекистон “Миллий тикланиш” демократик партияси Тошкент шаҳар кенгаши ташаббуси билан ҳамкор ташкилотлар иштирокида “Ўзбекистон мустақиллиги: Миллий тикланиш ва ўзликни англаш” мавзусида давра суҳбати ташкил этилди.


Осиё чемпионати Қозоғистонлик Евгений Гидичнинг ғалабаси билан якунланди\nБугун 28 апрель чемпионатнинг сўнги кунида “International Hotel Tashkent” мехмонхонаси ёниданMen Elit йўналишида 166.6 км масофага эркаклар ўртасидаги гурух пойгаларига старт берилди. Ушбу гурух пойгаларида финиш Тошкент вилоятининг Билдирсой дам олиш маскани этиб белгиланган бўлиб, мазкур мусобақада спортчилар 2020 йил Токио шаҳрида бўлиб ўтадиган ХХХII ёзги Олимпия ўйинларига йўлланмани қўлга киритиш учун беллашдилар. Men Elit йўналишидаги гурух пойгаларида Ўзбекистон шарафини\n4 нафар спортчиламиз Муроджон Хомуродов, Сергей Медведев, Акромжон Суннатов, Улуғбек Саидовлар ҳимоя қилдилар. Муросасиз кечган пойгада Қозоғистон, Хитой, Хитой Таипейи миллий терма жамоалари устунлик қилдилар. Мусобақа натижалари бўйича 166.6 км масофани 4 соату 3 дақиқаю 21 сонияда босиб ўтган Қозоғистонлик Евгений Гидич 1-ўринни, Хитойлик Хианжинг Лю 2-ўринни, Хитой Таипейилик Каи Чун Фенг 3-ўринни эгаллади. Қозоғистонлик Евгений Гидич олтин медал билан бирга ХХХII ёзги Олимпия ўйинларига йўлланмани қўлга киритди.\nШу билан 22 апрелдан 28 апрелгача Ўзбекистон тарихида илк маротаба ўтказилган велошоссе бўйича Осиё чемпионати ўз якунига етди. Мазкур Осиё чемпионатида 40 га яқин давлатдан 500 нафардан ортиқ спортчилар иштирок этдилар. Чемпионат катталар, ўсмирлар, параолимпиячилар ва мастерлар иштирокида бўлиб ўтди ҳамда спортчилар жамоавий пойгалар, яккалик пойгалари ва гурух пойгаларида беллашдилар. Мазкур Осиё чемпионати илк маротаба дунёнинг машҳур “Евроспорт” (Eurosport) каналида ёритиб борилди. Осиё чемпионатида Ўзбекистон миллий терма жамоаси 2 та олтин, 3 та бронза, 2 та кумуш медални қўлга киритиб, умумий хисобда 7 та медал жамғардилар.\nОсиё чемпионатининг энг ёрқин лахзалари 27 апрель куни асосий мусобақалар бўлган Women Elit йўналишида гурух пойгалари бўлди десак хато бўлмайди. Мазкур мусобақада 112.8 км масофа бўйича бўлиб ўтди ҳамда ушбу масофани Ўзбекистон аёллар миллий терма жамоаси аъзоси Ольга Забелинская 3 соату 9 дақиқаю 5 сонияда босиб ўтиб 2020 йил Токио шаҳрида бўлиб ўтадиган ХХХII ёзги Олимпия ўйинларига йўлланмани қўлга киритди. Алохида таъкидлаш жоизки 27-28 апрелдаги асосий мусобақалар “Евроспорт” канали томонидан тўғридан тўғри намойиш этилди.\nШу билан бир қаторда Осиё чемпионати доирасида Халқаро Велосипедчилар Иттифоқи (UCI) президентиДавид Лапарте, Осиё Велоспорт Конфедерацияси (АСС) президенти Осама Аҳмад Абдуллоҳ ал-Шафар, бир қатор хорижий делегация аъзолари иштирокида Халқаро Велосипедчилар Иттифоқи (UCI) томонидан антидопинг семинар ҳамда Осиё Велоспорт конфедерацияси (АСС)нинг Конгресслари бўлиб ўтди.\nОсиё Велоспорт конфедерациясининг (АСС) Конгрессида Ўзбекистон Республикаси Бош вазири ўринбосари, Ўзбекистон велосипед спорти Федерацияси раиси Танзила Нарбаева Халқаро Велосипедчилар Иттифоқи (UCI) ҳамда Осиё Велоспорт Конфедерацияси (АСС) томонидан махсус сертификат ва велоспортни аёллар ўртасида тарғибот ва ташвиқот қилишда қўшган хиссаси учун медал билан тақдирланди.


АНДИЖОНЛИК НУРОНИЙЛАР ҚАШҚАДАРЁДА » Фаровон юрт\nАНДИЖОНЛИК НУРОНИЙЛАР ҚАШҚАДАРЁДА\nХалқимизнинг ўтмишини акс эттирувчи тарихий обидалар мовийдан сўзлайди. Уларни келажак авлодларга асл ҳолича етказишда юртимиздаги қутлуғ қадамжодарнинг қайтадан таъмирланаётганлиги обидаларнинг умрини узайтиради, албатта.\nЯқинда андижонлик нуронийлар мамлакатимиздаги тарихий обидалар билан танишиш мақсадида Қашқадарё вилоятида бўлдилар.\n-Қашқадарёда биринчи марта бўлишим,- дейди Олтинкўл туман бош имом хатиби Муҳаммадюсуф Тўрақулов. -Ушбу қутлуғ қадамжо ҳақида кўп марта эшитганман. Аждодларимиз қолдирган бой маънавий меросини кўриш ягона орзуйим эди. Яратганга беадад шукрлар бўлсинки, бугун бу қутлуғ масканда бўлиб, "Абу Муин Ан-Насафий" мажмуаси билан яқиндан танишиш бахтига муяссар бўлдим. Бу ердаги бир-бирини такрорламайдиган архитектура ёдгорликлари, кенг саҳндаги анвойи гуллар, ўтган асрлардан дарак берувчи улкан тут дарахтлари, тарихий қудуқ эътиборимизни тортди. Қовчин қишлоғини кесиб ўтувчи кенг ва равон йўллар, инфратузилма объектлари барчаси халқ манфаатларига хизмат қилади. Давлатимиз раҳбари ташаббуслари билан тиклаган бу тарихий обида ҳақида жуда кўп гапириш мумкин.\nМеҳнат фахрийси Яхёбек Комиловнинг таъкидлашича, бундан бир неча йил илгари Қашқадарё вилоятининг бир қатор туманларида бўлиб, бугунгидек ўзгаришларни кўрмаганлигини, тарихий зиёратгоҳларнинг обод бўлаётганлигини фахр билан тилга олди. Буларнинг барчаси диёримиздаги тинчлик ва халқимизнинг ўзаро меҳр-муҳаббатининг ифодасидир.\n-Биз бир гурух андижонлик нуронийлар Қаршидаги "Абу Муин Ан-Насафий", Китоб туманидаги "Ҳазрати Бешир ота", Шаҳрисабзнинг "Оқ сарой" мажмуаси, Соҳибқирон Амир Темур ҳазратларининг шажаралари мангу қўним топган жойлар билан танишиб, зиёрат қилганлигимиз қалбларимизни мунаввар айлади,-дейишди Каримжон Содиқов, Баҳодиржон Мадалимовлар.-Буларнинг барчаси мамлакатимизда диний қадриятларимизнинг улуғланаётганлиги, уларга бўлган эътибордан дарак. Қашқадарё билан Самарқанд вилоятини боғлайдиган "Тахтақорача" довонидаги табиатнинг гўзаллигига боқиб тўймайсан, киши. Нақадар мафтункор ўлкада яшаётганлигимиздан фахрланамиз. Воҳада кўрганларимизни водийдаги яқинларимизга ҳам улашамиз. "Юрган дарё",- деб шунга айтсалар керак. Овозимизни баралла кўтариб "Нақадар гўзалсан, азиз Ватаним!"дегимиз келади.\nДарвоқе, андижонлик нуронийларининг бу галги саёҳатлари ниҳоятда таассуротларга бой бўлди.\nAdmin. Жойлаштирган санаси: 4-06-2021, 01:18\nАсосий сахифа » "Фаровон юрт" газетаси » АНДИЖОНЛИК НУРОНИЙЛАР ҚАШҚАДАРЁДА\n«Ҳандалак» гуруҳи аъзоси Ортиқ Султонов янги лавозимга тайинланди\nСамарқанддаги қабристонда ёнғин содир бўлди\nМосква ва Санкт-Петербургда коронавирус сабабли чекловлар 20 июнгача кучайтирилди\nШавкат Мирзиёев 17-18 июнь кунлари Андижонга боради\n2021 йилги Ҳаж мавсуми ҳам хорижий зиёратчиларсиз ўтади\n«Сиёсатдаги аёллар» жаҳон рейтингида Ўзбекистон 45-ўринни эгаллади\n“Иштихон деҳқон бозори”да ёнғин содир бўлди\nБухорода ОИВ инфекциясини бошқа бир эркакка юқтирган аёлга чора кўрилди\nПрезидентдан навбатдаги хато: Байден Британияда қироллик протоколини бузди\nНОВУРГА ҲАЁТ ҚАЙТДИ\nБОЛАЛАРГА БЕРИНГ, ДУНЁНИ!\nПРЕЗИДЕНТ ТАБРИГИДАН ИЛҲОМЛАНИБ\n"ЮКСАЛИШ" ТУМАН ШАРАФИНИ ҲИМОЯ ҚИЛАДИ\nҚАЛБЛАР ҚУВОНЧГА ТЎЛГАН КУН\nИЖОД ВА САНЪАТ-ЁНМА-ЁН\nМИНИ ФУТБОЛ МУСОБАҚАСИ СТАРТ ОЛДИ\nҲАМКОРЛИКДАГИ ТАДБИР МУЛОҚОТЛАРГА БОЙ БЎЛДИ\nУргутдаги газ қуйиш шохобчасида газ ташувчи машина портлади.Қурбонлар бор


ЁДГОР ТУРЛИБЕКОВ – 154 ВА 295 ҚАРОРЛАР – Huquqbon\nЁДГОР ТУРЛИБЕКОВ – 154 ВА 295 ҚАРОРЛАР\n154 ВА 295 СОНЛИ ҚАРОРЛАР\nХАЛҚХОТИРАСИДА АБАДИЙ КОЛАДИ.\n2002 йил сентябрининг бошлариданоқ фақат Тошкент эмас, республиканинг барча бозорлардаги савдо билан кун кўрувчи кишиларнинг ўтган ойлардаги 154 ва 295 ҳукумат қарорлдаридан норози бўлган оломон билан милиция, солиқ ходимлари ўртасида можаролар туғилди. Кўп жойларда тартибсизликлар чиқиб, уларни зўрға бостиришга муваффақ бўлинди. Бир қарашда бу қарорлардаги фикрлар ҳаммага ёқимли ва тўғридай кўринади.\nАслида бу фармонлардан ўз турмушларида қаттиқ ва шафқатсиз зарбаларга учраган миллионлаб оилаларнинг шўрига шўрва тўкилди. Аслида улар кимдир қариндошлари ва кимлар бегонадан процентга олган пулларига рўзғорини зўрға тебратаётган миллионлар эканига бу қарорларда ҳеч қандай эътибор берилмаган. Худди шундай фармон давлатнинг нафслари газак олган айрим органларидаги шахсларга, эртаклардаги осмондан чалпак ёғгандай бўлди. Улар эрта тонгданоқ бозорларда пайдо бўлиб савдогарларни ҳали ҳеч кимга номаълум фармон билан қўрқитиб, турли дўқ пўписалар остида талончилик қилишга киришдилар.\nБу фармонлар натижасига келсак, бир қисм солиқ милиция ва божхона амалдорлари катта фойда кўриб қолганини ҳисобламаганда, халқ қаттиқ жабр кўриб унинг турмуши жуда оғирлашди. Давлат эса анчагина ўз чўнтагига тушиб турган даромаддан айрилиб қолди, ва энг ёмони Марказий Осиё республикаларининг анчагина миқдордаги пул миграцияси айланиб юрган Тошкентдан энди пуллар ўзга республикаларига кочабошлади.\nКатта қарзлар ёки кредит эвазига нақд пулга сотиб олган тадбиркорларнинг хориждан олиб келаётган товарлари сертификати йўқ баҳонаси билан, уларнинг кўпларининг ҳам турғун божхоналари етмагандек, айрим пасқам йўллардаги машиналар ичида яшириниб ўтирган милиция ва солиқчи формасидаги аллакимлар “Сайёр божхона ва департамент”иданман деб “хе” йўқ, “бе” йўқ товарлари юкланган машиналари билан милиция бўлимларига тиқишди.\nҚонунга хилоф савдо деб ҳаппаю-ҳалол мулкларни мусодара қилиш баҳонаси билан тадбиркорларни қўрқитиш учун баъзилар қўлларига ҳатто кишан ҳам солинди. Бундай ҳоллатлар барча вилоятларда ҳам кузатилди. Масалан, Қарши шаҳрига таниқли Гуля опа деган тадбиркор аёлнинг келтираётган моллари мусодара қилиниб, уларнинг моллари тагидан автомат ўқ отувчи қуроллар чиққани, опанинг қамалгани ва бу опа қамоқда ўзини осганмиш деган миш-мишлар бутун Қашқадарёга тарқаб кетли.\nХўш, тинчгина пул топаётган бу аёлга оғир жиноий иш наҳотки керак бўлиб қолса, деган савол туғилиши табиийдир. Хоразмда бир тадбиркор ҳамма молларидан иккинчи бор айрилгач, бозорда ўзига олов берганмиш, деган хабарлар бериш хориж радиоларида ҳануз давом этмоқда. Қонуний асослар, адвокатлар ва моллар миқдорлари тасдиқланган ҳужжатлар тайёрланиб, суд қарори чиқмай туриб, товарларни мусодара қилинди деб, тадбиркорларнинг товарлари машиналари билан олиб қўйилди\nБу ҳам органдаги юлғич айрим ходимларнинг атайин қилинган найранги бўлиб, товарлар бироз милицияда ушлаб турилади ва унинг эгаси кузатилади. Бирор қонун биладиган амалдор қариндоши борми ёки йўқми бир кун ичида бу маълум бўлади. Давогар молларини олиш учун охирги чора катта пул беришга мажбур бўлади ёки молларининг хорижда чиқарилган қисмидан воз кечиши керак.\nАфсуски, Ўзбекистон Республикаси Конституциясининг 53 ва 54–моддаларидаги фуқаролар мулкининг дахлсизлиги ва уни қонуний ҳимоя қилинишда тадбиркоркорларнинг ҳуқуқлари бузилиш ҳоллари билан хечким шугулланмаётир. Бундай холат халқнинг зўрға топиб еяётган қора нонига чанг солиш, ҳафтанинг бирида қайнаса, эртасига қайнамаётган миллионлаб қозонларни энди сувга ташлаб юборилди демакдир. Шундай қилиб Вазирлар Маҳкамасининг 2002 йил 154 ва 295–қарорлари ўзбек халқи хотирасида оғир кунлар сифатида бир умр кишилар қалбида қоладиган бўлди.\nНатижада миллионлар тижорати пуллари давлат хазинасига тушмаслиги сабабли ҳозир маошлар, пенсия ва нафақаларнинг ўз вақтида берилиши кечикмоқда. Энди нархларнинг ортиб, ишсизлар сони кўпайиши, минглаб ёш йигит, ҳатто қиз ва жувонларимизнинг иш излаб ўзга юртларга отланишлари шубҳасиздир.\nҚиссадан ҳисса шу–ки, Ўзбекистон ҳукумати ўта таранглашган вазиятни ҳисобга олган ҳолда, 154 ва 295–қарорларидаги айрим бобларини қайта кўриб чиқсалар, республикадаги барқарорлик ортиб, миллионлаб кичик қоракўз, хаста–ю қари–қартангларнинг ўксик кўнгиллари шод бўларди. Бундай кескин вазиятни сезмаслик ёки ортиқча хотиржамлик эса ҳаммаёқни вайрон этувчи катта хавф бўлган ижтимоий портлашни юзага келтириши мумкин. Бу дегани эса Ўзбекистонда бозор иқтисодига ўтишдаги ўн икки йиллик қилинган тоат ва ибодатларнинг куйиб кетгани эмасмикан?\nИнсон Ҳуқуқлари Жамияти бўлими раиси.\nPrevious postҚандингни ур, терговчи!


Бир гуноҳкор йигитнинг тавбаси - Zamin.uz\n22:07 / 28.08.2018\nИбн Қудома “Китабут-таввабийн”да ёзадилар:\n“Бир шахс Ҳазрат Иброҳим бин Адҳам раҳматуллоҳи алайҳнинг ҳузурларига келиб: “Эй, Абу Исҳоқ! Мен ўзимга ўзим жуда кўп зулм қилдим. Менга шундай гап айтингки, қалбга таъсир қилсин ва мен гуноҳлардан воз кечайин”, – деди.\nҲазрат: “Агар сен беш нарсани қабул қилиб олсанг ва уларга қодир бўлсанг, у ҳолда сенга на бирор гуноҳ зарар етказа олади ва на бирор дунёвий лаззат сени ҳалок қила олади”, дедилар. У: “Эй, Абу Исҳоқ! У беш нарса қайсилар?”, деб сўради. Ҳазрат: “Агар сен Аллоҳ таолога итоатсизлик қилмоқчи бўлсанг, у ҳолда Унинг ризқини ема”, дедилар. У: “Унда нима еяйин? Ердаги барча нарсалар айнан Унинг ризқи эмасми?”, деди. Ҳазрат: “У ҳолда сен айтчи, ҳам Унинг ризқини есанг ва ҳам Унга итоатсизлик қилсанг, бу яхшими?”, дедилар. У: “Йўқ, яхши эмас”, деб жавоб берди.\nЭнди, сиз иккинчи нарсани айтинг. Ҳазрат: “Агар сен Аллоҳ таолога итоатсизлик қилмоқчи бўлсанг, у ҳолда Унинг бирор ерида яшама”, дедилар. У: “Ахир, бу аввалгисидан ҳам қийинроқ нарсаку, машриқ ва мағриб ҳамда уларнинг орасидаги барча ер айнан Уники бўлса, у ҳолда мен қаерда яшай оламан?”, деб жавоб берди. Ҳазрат: “Сен, ҳам Унинг ризқини есанг, ҳам айнан Унинг ерида яшасанг ва ҳам Унга итоатсизлик қилсанг, бу яхшими?”, дедилар. У: “Учинчи гапни айтинг”, деди. Ҳазрат: “Агар Унинг ризқини ейишинг ва Унинг ерида яшашингга қарамасдан, Унга итоатсизлик қилмоқчи бўлсанг, у ҳолда У кўрмайдиган шундай жойда қил”, дедилар. У: “Иброҳим! Бу қандай мумкин. Ахир, У барча махфий ва ошкор нарсаларни билади. Ундан бирор инсон қандай яширина олади?”, деди. Ҳазрат: “Сен, ҳам Унинг ризқини есанг, ҳам Унинг ерида яшасанг ва ҳам гуноҳ қилганингда У кўриб турган бўлса, бу яхшими?”, дедилар.\nЭнди, тўртинчи нарсани айтинг. Ҳазрат: “Қачонки, жонингни олиш учун ўлим фариштаси олдингга келса, сен чин тавба қилиб олайин ва бироз солиҳ амал қилиб олайин, менга бирозгина муҳлат бер десанг. У сенга муҳлат берадими?”, дедилар. У: “Асло йўқ”, деб жавоб берди. Ҳазрат: “ Сен ўлим фариштасини ортга суриб, тавба қилиб олишга қодир бўлмасанг ва келган ўлимни ортга суришнинг иложи йўқлигини билсанг, у ҳолда қандай нажот топиш мумкин?”, дедилар.\nУ: “Бешинчи нарсани айтинг”, деди. Ҳазрат: “Қиёмат куни дўзах фаришталари сени дўзахга олиб кетиш учун келганларида, сен улар билан кетишни инкор қила оласанми?”, дедилар. У: “Йўқ, улар мени тарк қилмайдилар, менинг бирор узримни қабул қилмайдилар”, деди. Ҳазрат: “Ундоқ бўлса, қандай қилиб нажот топишни умид қиласан?”, дедилар.\nУ: “Иброҳим! Бас, бу ваъз ва насиҳат мен учун кифоядир. Мен Аллоҳ таолога чин тавба қиламан ва мағфират сўрайман” , деди. Кейин у Ҳазратнинг суҳбат ва ҳамроҳликларини ихтиёр қилди. Қолган бутун умрини Ҳазрат билан бирга Аллоҳ таолога ибодат ва риёзатда ўтказди. Фақат ўлимгина уларни айирди.\n(“Саҳиҳ мунтаҳаб ваақеаат” китобидан. 344-бет.)\n4-09-2018, 14:53, Ҳаёт тарзи\nИтоат этган дарахт\n24-07-2018, 18:46, Ҳаёт тарзи\n3-04-2018, 19:26, Ҳаёт тарзи


ZiyoNET › Иқтидорли ёшлар › Сагдуллаева Барно Одиловна\nСагдуллаева Барно Одиловна\nЙўналишлар: Фан, Тиббиёт\n2012 йилда Ўзбекистон Врачлар ассоциацияси стипендияси ғолиби бўлди.\n1989 йил 28 июнда Тошкент шаҳрида туғилган. Миллати ўзбек. 2007 йилда Тошкент тиббиёт акаемиси тиббий-профилактика факультетига Давлат гранти асосида ўқишга қабул қилинди. Талабалик йилларида аъло ўқиши ва намунали ҳулқи билан академияда энг фаол талабалар қаторидан жой олди. Шунинг натижасида у ҳозирги кунда бактерология ва вирусология мутахассислиги бўйича магистратурада ўқимоқда. Унинг 2 та мақоласи ва 14 та тезиси чоп этилган.


24 январ 2020, Тошкент вақти: 09:17\nБердимуҳаммедов икки қудратли вазирига сўнгги огоҳлантириш берди\nБердимуҳаммедов Туркманистонни 2006 йилдан бери бошқариб келмоқда.\nТуркманистон президенти Гурбангули Бердимуҳаммедов мамлакат Миллий хавфсизлик ва Мудофаа вазирига “ишда йўл қўйган камчиликлари учун “ жиддий танбеҳ берди.\nДавлат матбуотининг ëзишича¸ Миллий хавфсизлик вазири Яйлим Бердиев ва Мудофаа вазири Бегенч Гундогдиев “хизмат ваколатларини рисоладагидай амалга оширмаганлик” ва “йўл қўйилган камчиликлар” учун сўнгги огоҳлантирув олган.\nМатбуот хабарларида иккала вазирнинг айнан қайси камчиликлар учун огоҳлантирув олгани очиқланмаган.\n22 январь кунги Давлат хавфсизлик кенгаши йиғинида Бердимуҳаммедов Хавфсизлик вазири Бердиев рутбасининг генерал-лейтенантликдан генерал-майор даражасига туширилгани ва унинг Хавфсизлик кенгаши котиби лавозимидан ҳам бўшатилганини эълон қилган.\nБердиев бундан олдин ўтган йил ноябрь ойида ҳам Бердимуҳаммедовдан танбеҳ олган эди. Ўшанда Хавфсизлик вазири ўзининг гейлигини тан олган туркман врачи ва унинг оиласи қийноққа солингани халқаро ҳамжамият томонидан кескин танқидга учрагани ортидан президентдан огоҳлантириш олган эди.\nБердимуҳаммедов дунëнинг табий газга бой давлатларидан бири саналган Туркманистонни 2006 йилдан бери бошқариб келмоқда.\nҚуддусда Освенцим концлагери озод қилинганининг 75 йиллиги нишонланмоқда\nИсроил Бош вазири Бенъямин Нетаняҳу Жаҳон ҳолокост форумида нутқ сўзламоқда.\nҚуддусда нацистларнинг Освенцим концентрацион лагери озод этилганининг 75 йиллигига бағишланган тадбирлар ўтмоқда ва унда ўнлаб давлат ва ҳукумат раҳбарлари иштирок этмоқда.\nЖаҳон ҳолокост форуми даб аталган маросимда хусусан¸ Россия ва Франция президентлари¸ АҚШ вице-президенти ва яна қирққа яқин давлат расмийлари қатнашмоқда.\nЕвропа бўйлаб антисемитизм қайта бош кўтарган бир пайтда ўтаëтган тадбирда Освенцим лагери жойлашган Польша президенти қатнашишдан бош тортди. У Россия¸ Франция¸ Британия¸ АҚШ ва Германия раҳбарлари билан бир қаторда нутқ қилишига изн берилмагани учун Қуддусга бориш режасидан қайтди.\nТадбир ташкилотчилари¸ унда фақат нацистларга қарши коалицияга қўшилган тўрт давлат ва Германия расмийларига сўз берилганини билдирди.\nҲолокост даврида қириб ташланган миллионга яқин яҳудийнинг бир миллиондан ошиғи Освенцим концлагерида ўлдирилган\nОсвенцим озод этилганининг 75 йиллигига бағишланган тадбир Исроил тарихидаги энг катта сиëсий маросимдир. Тадбир хавфсизлигини таъминлашга 10 мингдан ошиқ хавфсизлик кучлари жалб этилган.\nТуркиянинг айрим ҳудудларида зилзила содир бўлди\nТуркиянинг Маниса вилоятида 22 январь оқшомида 5,4 балли зилзила рўй берди. Ер силкиниши Манисага яқин бўлган Измир шаҳрида ҳам сезилган.\nМаниса расмийларига кўра, зилзила чоғида ҳеч ким жабрланган эмас. Туркия Сейсмология институти маълумотига кўра, 23 январь тонгида Анқарада ҳам 4,5 балли зилзила қайд этилган. Пойтахт расмийлари ҳам ҳодиса чоғида ҳеч ким жабрланмаганини билдирганлар.\nТуркияда кучли ер силкиниши сўнгги бор 2011 йил октябрида Ван вилоятида рўй берган. Ўшанда 7,2 балли зилзила 600 дан зиёд киши ҳаётига зомин бўлганди.\nЛукашенко: Россия Қозоғистондан Беларусга нефть етказиб берилишига тўсқинлик қилмоқда\nБеларусь президенти Александр Лукашенко Москва қозоқ нефтининг ўз мамлакатига етказиб берилишига тўсқинлик қилаётганини билдирди. Баёнот Россия билан нефть нархи борасида юзага келган баҳслар қабатида янгради.\nМинскда нефть соҳаси экспертлари билан 21 январь куни бўлиб ўтган учрашувда Лукашенко иқтисодий шарт-шароит мураккаблашаётганини урғулади.\n"Қизиқ, иттифоқчимиз бошқа бир иттифоқчимизнинг бизга нефть етказиб беришига розилик бермаяпти. Не тонгки, нефть етказиб бериш бўйича ҳозир вазият шунақа ва биз бу муаммони ҳал қилишимиз лозим", деди Лукашенко.\nҚозоғистон, Беларусь ва Россия Евросиё Иқтисодий Иттифоқи аъзоси бўлиб ҳисобланади. Мазкур иттифоқдан Россия президенти Владимир Путин собиқ совет республикаларига Москва таъсирини ошириш ҳамда ЕИ ва НАТОга қарши туришда фойдаланишга уриниб келади.\n“Россия Федерациясининг солиққа оид маневрлари туфайли республика бюджетига тушадиган даромад камаяди, нефтни қайта ишловчи заводларимизда иш самарадорлиги ёмонлашади. Ҳақиқатан, шу тобда Россия нефтига бошқа муқобил йўқ. Бироқ аввал келишганимиздек, диверсификация йўлидан боришимиз керак”, деган Лукашенко Беларусь нефть етказиб беришда Россия улушини 30-40 фоизга тушириш учун “ҳаракат қилиши лозим”лигини қўшимча қилди.\nБеларусь сўнгги пайтларда нефть транзити нархи масаласида Россия билан баҳслашаяпти. Бу Москванинг интеграцияни чуқурлаштириш борасида Лукашенкога босими кучайиши қабатида юз бермоқда. Беларусь ёқилғи етказиб бериш ва молиялаштиришда Россияга қарам, айни пайтда у Россия нефтини Европага етказишда асосий транзит маршрут бўлиб ҳисобланади.\n14 январь куни Беларусь бош вазири ўринбосари Дмитрий Крутой Минск Европа мамлакатларидан бир нечтаси, шунингдек Қозоғистон ва Озарбайжонга Россияни айланиб ўтган ҳолда Беларусга нефть сотиш таклифи билан мурожаат қилганини билдирганди. Аввалроқ Қозоғистон нефть етказиб бериш масаласини Беларусь билан 20 январгача муҳокама қилиши айтилган эди.\nЎтган йили Путин ва Лукашенко ўртасида бўлиб ўтган учрашув интеграцияни ривожлантириш нуқтаи назаридан муваффақиятли бўлгани йўқ. Лукашенко ўшанда “тенг” шарт-шароит тарафдори эканини билдирган.\nДекабрь ойида Беларусда норозилик намойишлари бўлиб ўтган. Акция иштирокчилари интеграция бўйича музокаралар шаффоф эмаслигини урғулаб, Россия билан алоқаларнинг янада тиғизлашувига қарши чиққандилар.\nДунëнинг энг бадавлат одами Жефф Безос телефони Саудия шаҳзодаси билан ëзишмадан сўнг ҳак қилинган\nЖефф Безос(чапдан иккинчи) Саудия валиаҳд шаҳзодаси(ўртада) билан WhatsApp орқали ëзишиб келган.\nThe Guardian газетасининг ëзишича¸ Amazon ширкати эгаси Жефф Безос телефони ҳакерлар ҳужумига учраган.\nБу ҳужум Безос Саудия Арабистони валиаҳд шаҳзодаси Муҳаммад бин Салмон телефонидан WhatsApp орқали юборилган видеофайлни олганидан кейин амалга оширилган.\nThe Wall Street Journal нашрига кўра¸ ҳужум 2018 йил баҳорида бўлган.\nБунгача Безос ва Саудия шаҳзодаси WhatsApp орқали ëзишиб келган.\nҲакерлик ҳужуми пайтида Безос телефонидаги файллар кўчириб олинган¸ аммо ҳозирча айнан қандай маълумотлар ўғирлангани очиқланмади.\nРиëд ҳукмдорлари ўзларининг ҳакерлик ҳужумига алоқаси йўқлигини иддао қилмоқда¸ Безос эса¸ матбуотдаги бу янги маълумотларга муносабат билдирмади.\nЎтгай йил март ойида киберхавфсизлик бўйича таниқли мутахассис Гэвин де Беккер дунëнинг энг бой одами телефонига қилинган ҳужумга Саудиянинг алоқадорлигини айтган эди.\nАҚШ нашрлари The Washington Post газетаси ўз шарҳловчиси Жамол Хашоггининг Истанбулдаги Саудия консуллиги биносида ўлдирилишига оид тафсилотларни ëритишни бошлаганидан кейин Риëд Безосга қарши кампания бошлаганини ëзмоқда.\nThe Washington Post мулкдори Жефф Безосдир.\nМирзиёев нега ўзи танқид қилган ҳукуматни яна ўзи сақлаб қолди?\nПахта пулини ололмаëтган юзга яқин сирдарëлик фермер "Агробанк"да тўполон кўтарди\nАндижонлик эркак уйини мусодара қилишга келган МИБ ходимлари олдида ўзини ëқиб юборди (ВИДЕО)\nҲужжат: Арипов ҳукуматга Telegram ва тармоқлардаги шикоятлар билан алоҳида шуғулланишни буюрди\nЎртачирчиқлик ўқитувчилар: Ҳокимлик президент қарорига зид равишда мактабларда текширув ўтказмоқда\nИИВ формасидаги посбон уйсиз одамни кўчада ҳақоратлади (ВИДЕО)


Қирғизистон махсус хизматлари: Инқироз сиёсийлашувнинг натижасими? - Фарғона.Ру ахборот агентлиги\n12.03.2007 15:34 msk\nАдилет Алпамишев (Бишкек)\nЯқин орада Қирғизистонда ҳозирча очиқланмаган яна бир муаммо – Қирғизистон Миллий хавфсизлик комитети сафларида содир бўлаётган инқироз ҳақида гапира бошлашлари мумкин. “Фарғона.Ру” мухбирининг Қирғизистон махсус хизматлари раҳбарларидан ўрта бўғинни тамсил этувчи аноним манба билан қилган суҳбатидан ана шундай хулоса келиб чиқади.\nБу каби суҳбатни ўтказишга мамлакат парламенти депутати Қубатбек Байбўловнинг 6 март куни Бишкекда бўлиб ўтиб, ҳуқуқ-тартибот идоралари ва суд тизими ислоҳотига бағишланмиш илмий-амалий анжуманда чиқиш қила туриб берган баёноти туртки бўлди. “Қирғизистон махсус хизматларининг айрим ходимлари Давлат миллий хавфсизлик комитетининг (ДМХК) мамлакатдаги сиёсий курашга аралашганлиги юзасидан гувоҳ сифатида чиқишга тайёрлар”, - дея билдирганди махсус хизматлар полковниги унвонига эга бўлган Қубатбек Байбўлов. Сўнгра депутат ДМХКни сиёсатдан ажратиш зарур, деди қатъий ишонч билан. Байбўловга кўра, Қирғизистон ҳуқуқ-тартибот идораларини ислоҳ қилиш доирасида ўзгача фикрли кишиларни таъқиб қилишга ҳамда фуқароларнинг шахсий ҳаётига ноқонуний аралашишга қаттиқ таъқиқ жорий қилиш зарур.\nДепутат Байбўлов баёнотини изоҳлаган аноним манба “Фарғона.Ру” ААга анча йиллик умрларини хизматга бахшида қилган ва ўз ҳатти-ҳаракатлари билан “мундир шаъни”га доғ туширмаган кўпчилик ходимлар “ҳукмрон кимсалар қўлида қурол бўлиш”дан чарчаганларини билдирди. “Амалдаги расмийлар манфаатини ҳимоя қилиш ишимизнинг бир қисмидир, бизнинг шароитда бундан қочиб қутулолмайсиз. Аммо бу фақат юқори лавозимли амалдорларнинг шахсий манфаатлари йўлидагина эмас, шу билан бирга мамлакат манфаатларига зид равишда амалга оширилганда, жим туриб бўлмайди”, - дейди у.\nМанбага кўра, мамлакатда ҳокимият алмашганидан кейин махсус хизмат зобитларининг кўпчилигида битта оила аъзоларига хизмат қилиш ниҳоясига етди, деган умид пайдо бўлганди. Аммо тез орада скептикларнинг “одамлар кетаверадилар, курсилар қолаверади” қабилидаги хавотирлари тасдиқланган. “2005 йилнинг март ойидаги воқеалар чоғида бизнинг хизмат аввалги ҳокимият манфаатларига тўлалигича бўйсундирилганди. Ҳатто разведка ва контрразведка каби бўлимлар ҳам асосан жойларда мухолифат лидерларини кузатиш билан шуғулланардилар, - дейди “Фарғона.Ру” ААнинг Бишкекдаги мухбири билан суҳбатлашган манба. – Энди эса буларнинг ҳаммаси такрорланаяпти”.\nҲамсуҳбатимиз сўзларининг тасдиғи учун аввалги ҳокимият даврида айрим мухолифатчи депутатлар кабинетларидан топилган эшитиш мосламалари атрофидаги жанжални эслаш кифоя. Ўшанда депутатлик комиссияси ўз текширувини ўтказган, текширув чоғида, жумладан, депутатлик корпусида ишлаётган мухолифат лидерлари орқасидан яширин кузатув олиб бораётган махсус хизматлар фаолияти очиқланганди. Ўшанда мамлакат депутатлик комиссияси аъзолари оғизларидан мухолифатчи депутатларнинг кодланган номи бўлиб хизмат қилган мухолифат лидерларининг лақабларини ҳам эшитган эди.\nАммо Миллий хавфсизлик тизимидаги асосий муаммо, “Фарғона.Ру” АА ҳамсуҳбатига кўра, “мутлақо лаёқатсиз кадрларни тайинлаш” бўлиб ҳисобланади. Бунинг учун янги ҳокимият пайтидаги бир ярим йил ичида ўша пайтда Миллий хавфсизлик комитети эмас, Миллий хавфсизлик хизмати дея номланган муассаса раҳбариятининг уч маротаба алмаштирилганини эслаш кифоя. Таштемир Айтбаев ўтган йили баҳорида бир қатор юқори лавозимли амалдорлар истеъфосини талаб қилган мухолифат босими остида МХХ раҳбари лавозими билан хайрлашганди. МХХнинг иккинчи раиси Бусурманқул Табалдиев Варшава аэропортида мухолифатчи депутат Ўмурбек Текебаев жомадонидан топилган “героинли матрешка” билан боғлиқ жанжалдан кейин истеъфога чиққанди. Депутатлик текшируви материалларига таянган парламент комиссияси ва Ў. Текебаев бу фитнани уюштиришда мамлакат президентининг туғишган укаси, ўша пайтда МХХ раисининг биринчи ўринбосари бўлиб ишлаётган Жаниш Бакиевни айблагандилар. Гарчи махсус хизматлар раҳбарининг номига ҳеч қанақа эътироз билдирилмаган бўлса-да, у президент Қурманбек Бакиевнинг қолиш ҳақидаги илтимосига қарамасдан, истеъфога кетганди. Кўп экспертлар Табалдиевнинг бу ҳаракатини унинг биринчи ўринбосари айбига билвосита тасдиқ ўлароқ баҳолагандилар.\nЎшанда энди собиқ бош вазир бўлиб қолган Феликс Қулов ҳам ўз ҳисларини жиловлай олмаганди. “Жаниш Бакиев ўз ҳатти-ҳаракатлари билан мамлакатни бутун дунё олдида шармандаю шармисор қилди ва президентни изза қилди”, - дея билдирганди генерал Ф.Қулов. Кейинроқ МХХ раисининг собиқ ўринбосари мамлакат парламентини судга берган ва Қирғизистон адлияси бу иш юзасидан мисли кўрилмаган қарор чиқарганди – у Бакиевни оқлаган ва айбсизлик презумпциясига риоя қилмагани учун мамлакат парламенти зиммасига даъвогардан узр сўраш масъулиятини юклаганди. Бироқ президентнинг укаси Жаниш Бакиев Қулов билан нима учундир судлашиб ўтирмаганди.\n“МХХнинг кўп ходимлари Табалдиев истеъфосини қайғу билан қарши олгандилар, - дея хотирлайди ҳамсуҳбатимиз. – Чунки унинг даврида биз ўз ишимизни қила бошлагандик. Бундан ташқари, хизмат раҳбарияти биринчи марта шахсий таркибнинг ижтимоий муаммоларини ҳал қилишга киришганди. Аммо, маълум бўлишича, бу фалокатнинг ярми экан”. Фалокатнинг иккинчи ярми ўлароқ аноним манбамиз бу хизматнинг янги раҳбарини тайинлаш бўлганини айтади – Табалдиев истеъфосидан кейин унинг ўрнига собиқ ички ишлар вазири, милиционер Мурат Суталинов келган.\n“Бизга хит раҳбарлик қиладими?!”, “Бизга битта хит камлик қилганмиди?!”, - собиқ милиция ходими Мурат Суталиновни назарда турган МХХ ходимлари бу тайинловга тахминан ана шундай муносабатда бўлгандилар. “Милиция ва махсус хизмат ходимларининг, юмшоқ қилиб айтганда, “нодўстона” муносабатлари тўғрисида бу ҳақда фильмлар кўрган оддий одамлар ҳам биладилар, - деб илжаяди ҳамсуҳбатимиз. - Аммо президент, афтидан, бунақа фильмларни кўрмаган бўлса керак”.\nҲамсуҳбатимизга кўра, махсус хизмат ходимлари кичкина маош, турар-жой муаммолари ва хизмат билан боғлиқ бўлган бошқа кўплаб маҳрумиятларга чидашлари мумкин эди. “Биз юксак қадриятлар учун барча маҳрумиятларга чидаб келардик. Аммо юксак идеаллар ўрнига алоҳида шахслар ёки аймоқлар манфаатларини ҳимоя қилишга тўғри келиб қолганида, ҳаммасига тупургинг келади”, - дейди бизнинг манба ҳафсаласи пир бўлганини яширмай. Унга кўра, ҳозирги расмийлар ҳатти-ҳаракатларидан МХХ ходимларининг кўнгли совиши махсус хизмат зобитларининг кўпчилиги ўз бошлиқлари буйруғига кўра эмас, “юрак амри билан” ишлай бошлашларига олиб келиши мумкин. “Аммо бу энди махсус хизмат бўлмайди”, - дея хулосалайди манба.\nДепутат Қ. Баёбўлов ҳам юқорида зикр этилган анжуманда тахминан шу ҳақда гапирганди. Унга кўра, махсус хизмат ходимларининг Давлат миллий хавфсизлик комитети фаолиятидаги сиёсий йўналиш ҳақида гувоҳлик берувчи конкретлаштирилган чиқишлари эртами-кечми амалга ошадиган ишдир.


Шахсий автомобилда юк ва одам ташишим мумкинми?\n15:58 / 05.03.2016\nСавол: Андижондан Тошкентга тирикчилик юзасидан автомобилимда харидорларимнинг бозорлардан сотиб олган товарларини улар айтган манзилга олиб бориб бераман. Қайтишда одам олиб келаман. Йўлда мени милиция ходимлари таъқиб қилиб, автомобилимни обдон текшириб чиқишади. Машинамни тинтув қилиб товарни ички ишлар бўлинмасига олиб кетишмоқчи бўлишади. Товар, асосан, Ўзбекистондаги хусусий тадбиркорлар томонидан ишлаб чиқарилгани боис менда товар учун ҳужжат йўқ. Мен оддий ҳайдовчиман, холос. Шунда мен нима қилишим керак? Милиция товарларни олиб қўйишга ёки ҳужжатларини сўрашга ҳаққи борми?\nЖавоб: “Автомобиль транспорти тўғрисида”ги Ўзбекистон Республикаси қонунининг 13-моддасида автомобилда ташишлар ташувчилар томонидан махсус рухсатнома (лицензия) асосида амалга оширилиши кўрсатиб ўтилган. Ушбу қонуннинг 15-моддасида йўловчилар, багаж ва юклар ташиш шартлари ва томонларнинг жавобгарлигини назарда тутувчи ташиш шартномаси асосида ташилиши белгилаб қўйилган. Ўзбекистон Республикаси Фуқаролик кодексининг 711-моддаси 1-қисмида юк ташиш шартномаси тушунчаси берилган бўлиб, унда юк ташиш шартномаси бўйича юк ташувчи юк жўнатувчи томонидан ўзига ишониб топширилган юкни белгиланган манзилга йетказиб бериш ва уни олишга ваколат берилган шахсга (олувчига) топшириш, юк жўнатувчи эса юкни ташиб берганлик учун белгиланган ҳақни тўлаш мажбуриятини олиши белгилаб қўйилган. 2-қисмида эса юк ташиш шартномаси тузилганлиги тегишли транспорт устави ёки кодексида назарда тутилган ҳужжат (транспорт юкхати, коносамент ёки юкка доир бошқа ҳужжат)ни тузиш ва уни юк жўнатувчига топшириш йўли билан тасдиқланиши кўрсатиб ўтилган.\nЎзбекистон Республикаси Вазирлар Маҳкамасининг 2006 йил 14 июндаги 138-сонли қарори билан тасдиқланган “Автомобиль транспортида йўловчиларни ҳамда юкларни шаҳарда, шаҳар атрофида, шаҳарлараро ва халқаро йўналишлар бўйича ташиш фаолиятини лицензиялаш тўғрисида”ги Низом умумий қоидаларининг 2-бандида тижорат асосида амалга ошириладиган йўловчиларни ҳамда юкларни шаҳарда, шаҳар атрофида шаҳарлараро ва халқаро йўналишлар бўйича ташиш фаолияти лицензияланиши кераклиги кўрсатиб ўтилган. Шунингдек, тижорат асосида йўловчиларни ҳамда юкларни ташиш фаолияти юридик шахслар томонидан амалга оширилиши белгиланган. Ушбу низомга асосан, жисмоний шахс даромад кўриш мақсадида одам ва юк ташиши қонунга хилоф ҳисобланади. Яъни, бундай фаолият билан шуғулланиш учун юридик шахс сифатида рўйхатдан ўтишингиз ва рухсатнома (лицензия) олишингиз керак.\nЛицензия олиш тартиби юқорида кўрсатилган Низомда тушунтирилган. Унга кўра, лицензия:\nЎзбекистон Республикасида йўловчилар ва юкларни шаҳарлараро ва халқаро ташишлар бўйича — Ўзбекистон автомобил ва дарё транспорти агентлиги томонидан;\nТошкент шаҳрида йўловчиларни шаҳарда ташиш бўйича — Тошкент шаҳар ҳокимлигининг Йўловчилар ташиш транспортининг барча турлари ҳаракатини лицензиялаш ва мувофиқлаштириш департаменти томонидан (Тошкент шаҳрида таксичилик қилиш тартиби ҳақида бу ерда ўқинг);\nТошкент вилояти доирасида йўловчиларни шаҳарда ва шаҳар атрофида ташиш бўйича — Тошкент вилояти ҳокимлигининг Йўловчилар ташиш транспортининг барча турлари ҳаракатини лицензиялаш ва мувофиқлаштириш департаменти томонидан қабул қилинади.\nАвтомобил транспортида йўловчиларни ҳамда юкларни шаҳарда, шаҳар атрофида, шаҳарлараро ва халқаро йўналишлар бўйича ташиш ҳуқуқи учун намунавий (оддий) лицензиялар берилади.\nб) йўловчиларни шаҳарда, шаҳар атрофида, шаҳарлараро ва халқаро йўналишлар бўйича\nэ) йўловчиларни шаҳарда енгил автомобилларда ташиш;\nл) йўловчиларни шаҳарлараро йўналишлар бўйича микроавтобусларда ташиш?\nр) юкларни автомобил транспортида шаҳарда, шаҳар атрофида, шаҳарлараро ва халқаро йўналишлар бўйича ташиш;\nс) юкларни автомобил транспортида шаҳарда ташиш;\nт) юкларни автомобил транспортида шаҳар атрофида ташиш;\nу) юкларни автомобил транспортида шаҳарлараро йўналишлар бўйича ташиш;\nф) юкларни автомобил транспортида халқаро йўналишлар бўйича ташиш.\nЛицензия 5 йил муддатга берилади. Лицензиянинг амал қилиши лицензия берилган кундан бошлаб ҳисобланади.\nЛицензия билан бирга ҳар бир автотранспорт воситасига лицензия карточкаси берилади.\nЛицензиатнинг лицензия карточкалари билан таъминланмаган автомобил транспорти воситасидан фойдаланган ҳолда олган даромади (фойдаси) ноқонуний ҳисобланади ва қонун ҳужжатларига мувофиқ бюджетга олиб қўйилиши керак.\nЎзбекистон Республикаси Маъмурий жавобгарлик тўғрисидаги кодексининг 248-моддасида Ички ишлар органлари кўриб чиқиши мумкин бўлган маъмурий ҳуқуқбузарлик тўғрисидаги ишлар кўрсатилган бўлиб, унга кўра, ушбу кодекснинг 1251-моддасида белгиланган юк ташиш қоидаларини, шатакка олиш қоидаларини бузиш ҳуқуқбузарлигини йўл ҳаракати хавфсизлиги бошқармаси (Бош бошқармаси) бошлиғи, унинг ўринбосари, йўл-патрул хизматини ташкил этиш ва мувофиқлаштириш ҳамда маъмурий амалиёт бўлими бошлиғи, унинг ўринбосари, алоҳида муҳим ишлар бўйича инспектор (маъмурий амалиёт бўйича инспектор), маъмурий амалиёт бўлинмаси (бўлими) бошлиғи, унинг ўринбосари, маъмурий ҳуқуқбузарликларга доир материалларни кўриб чиқиш бўйича катта инспектор (инспектор), улар йўқлигида эса ички ишлар бўлими бошлиғи ёки унинг ўринбосари кўриб чиқиши мумкин.\nЮқоридагилардан хулоса қиладиган бўлсак, ички ишлар органлари ходимлари юкларнинг ҳужжатини сўраши мумкин. Агарда сизда уларга тегишли ҳужжат бўлмаса, ички ишлар органи ходими тегишли тартибда далолатнома тузиб юкларни олиб қўйиши мумкин. Сиз мижозлардан олган юкларни доимий равишда ташиб юрсангиз, бу фаолият учун рухсатнома талаб қилинади. Агар сизда лицензия бўлмаса, сизнинг юкларни ташиб кўрсатилган манзилга йетказиб бериш фаолиятингиз ноқонуний ҳисобланади ва маъмурий жавобгарлик тўғрисидаги кодекснинг 1251-моддасида кўрсатилган жавобгарликни келтириб чиқаради. Сиз милиция ходимларидан шахсини тасдиқловчи ҳужжатларни сўрашга, тузилаётган далолатномага ўз эътирозларингизни билдиришга ҳақлисиз.


ИнтерФУТБОЛ :: Эльфи Ферншилд: «Ўзбекистонда иқтидорлар жуда кўп»\nЭльфи Ферншилд: «Ўзбекистонда иқтидорлар жуда кўп»\nЎтган ҳафта Германиядаги JFL in Schlotheim футбол мактаби директори Эльфи Ферншилд ва катта мураббий Бенжамин Гасман юртимизда меҳмон бўлиб, бир қатор тадбирларда иштирок этишди.\nЎз навбатида, германиялик мутахассисларни алоҳида суҳбатга чорлаб, уларнинг ташрифдан кўзланган мақсадларига қизиқдик.\n- Эльфи, аввало, юртимизга ташрифингиздан кўзланган мақсад ҳақида маълумот берсангиз...\n- Шуни алоҳида таъкидлашим лозим, бу Ўзбекистонга биринчи ташрифим эмас. Бунгача ҳам юртингизга икки марта келганман ва умид қиламанки, ҳозирги сафарим охиргиси эмас. Энди мақсадга кўчсак, JFL in Schlotheim мактаби Тошкентда ўз филиалини очган - JFL in Taschkent.\nУшбу мактаб раҳбари Дилшод Қориев ўз ишини аъло даражада уддаламоқда. Дейлик, JFL in Schlotheim ҳамда JFL in Taschkent ўртасида мустаҳкам алоқалар ўрнатилган бўлиб, тажриба алмашиш жараёни узвий давом этмоқда. Ташрифимизнинг бош сабабларидан бири ҳам шу.\nҚолаверса, Қўқон шаҳрида ҳам худди шундай филиал ишга тушди ва унинг очилиш маросимида бевосита қатнашдик. Шунингдек, Қўқонда маҳаллий мураббийлар учун мастер-сабоқ ўтказдик, болалар билан учрашдик ва айтишим керак, уларнинг кўзларидаги қувончни кўриб, ўзимиз ҳам бағоят севиндик.\n- Ўзбек футболи тарбияланувчилари ҳақида нима дея оласиз? Улар орасида алоҳида иқтидорга эга йигитларни ҳам кўрдингизми?\n- Албатта, кўрдим! Ҳозирги фикрим эҳтимол, сизлар учун бирмунча баландпарвоз гапдек туюлар, аммо борини айтаман - Ўзбекистонда иқтидорли ёшлар жуда кўп, жуда. Болалар айниқса, техник салоҳият бобида футболи ривожланган анча-мунча ўлка вакилларидан сира қолишмайдилар.\nТошкентда ҳам, Қўқонда ҳам техникаси ҳавас уйғотадиган болаларни етарлича учратдим. Фақат битта масала бор - шу ёшларни тўғри тарбиялаш ва маҳоратларини тобора шакллантириб бориш зарур.\n- Қизиқ, болалардан кимларнидир Германияга олиб кетиш фикри туғилмадими?\n- Яшириб нима қилдим, ташрифдан кўзланган яна бир мақсад аслида шу. Дарвоқе, ўз ўрнида битта маълумот - айни вақт JFL in Schlotheim мактабида ўзбекистонлик икки нафар футболчи таҳсил олмоқда. Алоҳида айтишим жоиз, Даврон Қориев ва Азиз Илёсов анча истиқболли кўринишмоқда ҳамда улардан умидимиз катта.\nУмуман, такрор бўлсада, айтаман, юртингизда бундай болалар кўп. Хуллас, бу галги сафар доирасида ҳам бир қатор иқтидорларни кўздан кечирдик.\n- Айнан кимларни, натижалар, таассуротлар қандай?\n- Бу ҳақда ҳозирдан очиқ-ойдин гапириш унча тўғри эмас. Чунки ҳали қилинадиган ишлар етарли. Фақат шуни тасдиқлашим мумкинки, айни вақтда бир қатор йигитларни Германияга олиб кетиш учун ҳужжатларни тайёрламоқдамиз. Аммо бу жараён осон эмас.\nЁш футболчиларни Германияга чақириш учун таклифномаларни шу ернинг ўзида тахладик. Энди қолгани Германия элчихонаси ва давлатимиз иммиграция хизматига боғлиқ. Айнан иммиграция қўмитаси болаларни Германияда таҳсил олишларига рухсат бериши лозим.\nЭлчихона вакиллари қабул кўплиги боис, биз танлаган болалар масаласи билан фақат сентябрь ойида шуғулланишлари мумкинлигини билдиришди. Бу анча вақт йўқотилишига олиб келади. Кўрамиз, балки элчихона бизга ёрдам бериш учун баъзи имтиёзларни тақдим этар...\n- Ташриф давомида Ўзбекистон Жисмоний тарбия ва Спорт вазири Шоакром Исроилов қабулида бўлибсиз.\n- Ҳа. Аввало, таклиф ҳамда қабул учун жаноб вазирга миннатдорчилик билдирмоқчиман. Спорт ҳақида жуда яхши суҳбатлашдик, мактабларимизда олиб борилаётган ишлар юзасидан маълумот бердик. Ўзбек спорти эришаётган ютуқлар дарҳақиқат, таҳсинга лойиқ.\nУмид қиламанки, вақти келиб, Ўзбекистон миллий жамоаси жаҳон чемпионатида иштирок этади ва унинг таркибида JFL филиалларида тарбияланаётган футболчиларни ҳам кўрамиз.\n- JFL in Schlotheim мактабида яна қайси мамлакатлар вакиллари бор?\n- Германиялик иқтидорли болалардан ташқари, 12та хориж мамлакатидан таклиф қилинган ёш футболчилар таҳсил олишади. Яъни тарбияланувчиларимиз орасида Африка, Америка ва Осиё давлатлари вакиллари бор. Албатта, уларнинг ҳар бирига алоҳида эътибор билан қараймиз.\nОддийроқ айтсам, болаларга миллий қарашларидан келиб чиқиб, зарур шароитларни яратиб беришга интиламиз. Қисқаси, мактабимизда болаларга муносабат яхши йўлга қў-йилган. Муҳими, нафақат машғулот масаласида, балки ҳаётнинг ҳар бир жабҳасида тарбияланувчиларга индивидуал муносабат шакллантирилган.\nҲаттоки, оддийгина таом масаласига ҳам катта эътибор қаратилади. Бола нимани суюб истеъмол қилади, у қандай витаминларга эҳтиёж сезмоқда - ҳаммаси қатъий назорат остида. Масалан, сафар ўйинига чиққанда, ҳар бир болакай рационида ёзилган таомни ўзимиз олиб борамиз. Зеро, у сафарда ҳам ўзини уйдагидек ҳис қилиши лозим.\n- Бундай ёндашув бола тарбиясига акс таъсир қилмайдими?\n- Йўқ-йўқ. У ҳар доим эътибор остида эканлигини ҳис қилади. Шунинг баробарида мактабимиз тарбияланувчиларни ҳаётга тайёрлаб боришда ҳам илғор. Дейлик, ўз боғимиз бор ва у ерда турли тадбирлар ўтказилади. Диққатни тортадиган томони, тадбирларни болаларнинг ўзлари ташкил этадилар.\nХусусан, стол-стулми керакми ёки саҳна - барчасини ўзлари тайёрлайдилар. Бундай ёндашув ўз навбатида, болада меҳнатга нисбатан кўникма ҳосил қилади. Яхши биласиз, ҳаттоки, дунёнинг энг машҳур академиясида таҳсил олган тарбияланувчилар ҳам тўлиқ 100 фоиз профессионал спорт билан шуғулланмайдилар.\nЯъни айримлар спортда ўз ўринларини тополмайдилар. Шу сабабга кўра, болаларни аввало, катта ҳаётга тайёрлашни мақсад қилганмиз. Хуллас, кимдир профессионал футболчи бўлмаган тақдирда ҳам, ҳаётда ўз ўрнини топиб кетиши учун қўлдан келган барча ишларни амалга оширмоқдамиз.


31.05.2020 01:50 0 2913\nБугун, 31 май — мамлакатимизда коронавирус инфекцияси аниқланганининг 78-куни.\nЎзбекистон Республикаси Соғлиқни сақлаш вазирлиги берган маълумотга кўра, 30 май соат 23:00 ҳолатига, мамлакатимизда коронавирус инфекцияси қайд этилганлар сони 3 546 нафарга етди: шифо топганлар — 2 783 нафар, вафот этганлар — 14 нафар.\n30 май санасида Ўзбекистонда коронавирус 58 кишида аниқланди.\n«Worldometer» маълумотларига кўра, жаҳонда коронавирусга чалинганлар сони 6 111 393 нафарга етди, шифо топганлар — 2 712 189 нафар, вафот этганлар — 369 387 нафар.\nКоронавирус 20 дақиқа олдин